hotchpotch/miracl-hf-unified huggingface dataset:
সিমবিয়ান সি প্লাস প্লাস
সিমবিয়ান সি প্লাস প্লাস (Symbian C++)একটি বিশেষ রকমের প্রোগ্রামিং পরিভাষা । এটি সিমবিয়ান অপারেটিং সিস্টেম (Symbian OS) দ্বারা চালিত মোবাইল ফোনসমুহে সফট্ওয়্যার তৈরি করতে ব্যবহার করা হয়ে থাকে। এটি মূলত সি++ (C++) এর একটি সামান্য পরিবর্তিত রূপ । মোবাইল ফোনসমূহের স্বল্প স্মৃতি ও কার্যক্ষমতায় কাজ করার উপযোগী করে গড়ে তোলা হয়েছে।
সিমবিয়ান সি++ এর বিবর্তনের ইতিহাস সিমবিয়ান অপারেটিং সিস্টেম এর বিবর্তনের সাথে যুক্ত । ১৯৮০ সালে সায়ন (Psion) নামে একটি কোম্পানি প্রতিষ্ঠিত হয় যারা PDA যন্ত্র তৈরি করে থাকে । প্রতিষ্ঠিত হবার কয়েক বছরের মধ্যেই তারা ব্যাপক সফলতা লাভ করে । তাদের PDA যন্ত্রগুলির সহজভাবে ব্যবহার যোগ্য KeyBoard, ছোট আকৃতি, এবং কম শক্তিতে বেশি সময় ধরে চলার উপযোগী ছিল । ১৯৯৭ সালে সায়ন তাদের চতুর্থ প্রজন্মের Operating System সহ Series 5 PDA বাজারে ছাড়ে । এর আগের প্রজন্মের যন্ত্রগুলিতে SIBO [Sixteen Bit Organizers] ব্যবহার করা হয়েছিল । ১৯৮০ সাল থেকে ১৯৯০ সালের মধ্যে যন্ত্রের আকৃতি ছোট হতে থাকে এবং একই সাথে যন্ত্রগুলি ব্যপক জনপ্রিয়তা পেয়ে যায় । একারনে ৯০ এর দশকের মাঝামাঝি সময় থেকে মোবাইল যন্ত্রের প্রস্তুতকারীরা একটি উপযুক্ত Operating System এর খোঁজ করতে থাকে যেটিকে সহজভাবে মোবাইল ফোনসমূহে ব্যবহার করা যাবে । এই লক্ষে ১৯৯৮ সালের জুন মাসে সিমবিয়ান প্রতিষ্ঠিত হয় । এটি প্রতিষ্ঠিত হয় সায়ন এর Software Division এর সাহায্যে । এটি নকিয়া,এরিকসন,মটোরোলা,প্যানাসনিক এবং সায়ন এর যুগ্ম সম্পত্তি ছিল । এর সদর দপ্তর এবং প্রধান কার্যালয় ছিল লন্ডন এ । সিমবিয়ান কে মূলত মোবাইল ফোনসমূহে ব্যবহার করার সিদ্ধান্ত নেয়া হয়, হাতে পরিবহনযোগ্য কম্পিউটার সমূহে নয় । এজন্য এর একটি নতুন নামকরণ করা হয় ইপোক (EPOC)। প্রতিষ্ঠিত হবার এক বছরের মধ্যে সিমবিয়ান কোম্পানি EPOC Release 5 বাজারে ছাড়ে ।
পল ম্যাকগ্রাথ
পল ম্যাকগ্রাথ (জন্ম ডিসেম্বর ৪, ১৯৫৯, লন্ডন, ইংল্যান্ড) একজন সাবেক আন্তর্জাতিক ফুটবল খেলোয়াড়, যিনি ডিফেন্ডার হিসেবে জাতীয় পর্যায়ে প্রজাতন্ত্রী আয়ারল্যান্ড দলে খেলেছেন। তিনিই প্রথম মিশ্র রক্তের আইরিশ ফুটবল তারকা।.
ম্যাকগ্রাথ আইরিশ মা এবং নাইজেরীয় পিতার সন্তান। লেখক ডোনাল্ড ম্যাকরের মতে ম্যাকগ্রাথ গর্ভে আসার পর তার পিতা লাপাত্তা হয়ে যান। তার চার সপ্তাহ বয়সে তার মা তাকে দত্তক দেন। তার মা তিনি যে গর্ভবতী তা তার স্বামীর কাছ থেকে লুকাতে এবং মিশ্র রক্তের নিগ্রো সন্তান জন্ম দেয়ার ভয়ে গোপনে লন্ডনে চলে যান। যদিও তার মা পরে তাকে খুঁজে বের করেন, যিনি তখন পল নওবিলো নামে পরিচিত ছিলেন, ততদিনে কয়েকটি এতিমখানায় প্রতিপালিত হন।
স্কুলে থাকার সময় তিনি "পিয়ার্স রোভার্স" দলে এবং পরে "ড্যালকি ইউনাইটেড" দলে খেলেন। তিনি স্বল্পকালের জন্য ধাতু কারখানায় শ্রমিক ও নিরাপত্তা রক্ষীর কাজ করেছেন। ১৯৮১ সালে সেইন্ট প্যাট্রিক এথলেটিকের পক্ষে তিনি পেশাদার ফুটবল শুরু করেন। এখনেই তিনি তার ডাকনাম "দ্য ব্লাক পার্ল অব ইঞ্চিকোর" লাভ করেন এবং আয়ারল্যান্ড পেশাদার ফুটবল এসোসিয়েশনের বর্ষসেরা খেলোয়াড়ের খেতাব জেতেন।
১৯৮৫ সালে ম্যানচেস্টার ইউনাইটেডের ম্যানেজার রন এটকিনসন তাকে দলে ভেড়ান। এখানে তিনি একমাত্র এফএ কাপ শিরোপা জেতেন ১৯৮৫ সালে। ম্যাকগ্রাথ দলের শ্রেষ্ঠ ডিফেন্ডার হলেও আহতথাকার কারণে তিনি অ্যালেক্স ফার্গুসনের দলে নিয়মিত স্থান পাননি। ম্যাকগ্রাথ ও ফার্গুসনের সম্পর্ক ভাল ছিলনা এবং ম্যাকগ্রাথ মদের নেশায় নেশাগ্রস্থ হয়ে পড়লে ইউনাইটেড তাকে প্রশংসা পত্রসহ ১০০'০০০ পাউন্ডের অবসর গ্রহণের চুক্তির প্রস্তাব দেয়। ম্যাকগ্রাথ তা প্রত্যাখ্যান করেন এবং পরে এস্টন ভিলারে যোগদেন ১৯৮৯ সালে। এখানে থাকাকালে ম্যাকগ্রাথ হাঁটুর আঘাত সত্ত্বেও তার ক্রীড়াজীবনের কিছু শ্রেষ্ঠ ম্যাচ খেলেন। ম্যাকগ্রাথ আসার প্রথম মৌসুমেই ভিলা লীগ রানার্স আপ হয়। এর পরের মৌসুম ভাল না গেলেও তার পরের মৌসুমে ভিলা আবার রানার্স আপ হয়। তিনি ছিলেন এসময় ভিলার রক্ষণব্যুহ্যের অতন্দ্র প্রহরী এবং তাকে অতিক্রম করে যোগ করতে দলগুলোর অনেক বেগ পেতে হয়েছে। এই কৃতিত্বপূর্ণ খেলার কারণে তাকে ১৯৯৩ সালের পিএফএ বর্ষসেরা খেলোয়াড়ের সম্মানে ভূষিত করা হয়। এর পরে তিনি ডার্বি কাউন্টি (১৯৯৬-৯৭), এবং শেফিল্ড ইউনাইটেড (১৯৯৭-৯৮) দলের হয়েও খেলেছেন।
তিনি অতিরিক্ত মদ্যপানের কারণে প্রায়ই অনেক ম্যাচ খেলতে পারেননি। বিভিন্ন ইনজুরির কারণে তার হাটুতে আটবার অস্ত্রপোচার করতে হয়েছে।
মার্ক হিউজ
লেসলি মার্ক হিউগস (জন্ম নভেম্বর ১, ১৯৬৩, রেক্সহ্যাম, ওয়েলস), ডাকনাম "স্পার্কি", একজন সাবেক ওয়েলশ ফুটবল খেলোয়াড় ও বর্তমানে ব্ল্যাকবার্ন রোভারস ম্যানেজার। ওয়েলস দলের হয়ে তিনি ৭২ টি আন্তর্জাতিক খেলায় অংশগ্রহণ করে ৭২টি গোল করেছেন। তিনি ছিলেন প্রতিভাবান স্ট্রাইকার যিনি নিজে গোল করতে এবং অন্যকে সাহায্য করতে সিদ্ধহস্ত ছিলেন।
বিদ্যালয় ত্যাগ করার পর ১৯৮০ সালে হিউগস ম্যানচেস্টার ইউনাইটেডে যোগ দেন। তবে ম্যানচেস্টার ইউনাইটেডের পক্ষে অভিষেক হতে তার আরো তিন বছর সময় লাগে। অক্সফোর্ড ইউনাইটেডের বিপক্ষে এফএ কাপে ১-১ গোলে ড্রতে তার অভিষেক হয়। অন্যান্য অনেক ইউনাইটেড তারকার মত "স্পার্কি" অভিষেক ম্যাচেই গোল করে জনপ্রিয় খেলোয়াড়ে পরিনত হন। তিনি দলের নিয়মিত সদস্যে পরিনত হন।
ম্যানচেস্টার ইউনাইটেডের সাথেচেলসির সাথেব্ল্যাকবার্ন রোভার্সের সাথে
গর্ডন স্ট্র্যাচান
গর্ডন ডেভিড স্ট্র্যাচান (জন্ম ৯ ফেব্রুয়ারি ১৯৫৭, এডিনবরা) একজন অবসরপ্রাপ্ত স্কটিশ ফুটবল খেলোয়াড় এবং বর্তমানে ফুটবল ম্যানেজার। তিনি বর্তমানে সেল্টিকের ম্যানেজার হিসেবে কাজ করছেন। তার সফল খেলোয়াড়ী জীবনে তিনি ডান্ডি (১৯৭৪-১৯৭৭), আবেরডিন (১৯৭৭-১৯৮৪), ম্যানচেস্টার ইউনাইটেড (১৯৮৪-১৯৮৯), লিডস ইউনাইটেড (১৯৮৯-১৯৯৫) এবং কনভেন্ট্রি সিটি (১৯৯৫-১৯৯৭) প্রভৃতি দলে খেলেছেন। তিনি স্কটল্যান্ড জাতীয় দলের হয়ে ৫০টি আন্তর্জাতিক ম্যাচ খেলেছেন। তিনি ছিলেন একজন আক্রমণাত্মক, দক্ষ ডান-প্রান্তের মিডফিল্ডার। গর্ডন স্ট্র্যাচানের ছেলে গ্যাভিন স্ট্র্যাচানও একজন ফুটবলার।
নরম্যান হোয়াইটসাইড
নরম্যান হোয়াইটসাইড (জন্ম মে ৭, ১৯৬৫) একজন সাবেক উত্তর আয়ারল্যান্ডীয় ফুটবল খেলোয়াড় যিনি দুটি বিশ্বকাপে নিজ দেশের প্রতিনিধিত্ব করেছেন। ইনজুরির কারণে মাত্র ২৬ বছর বয়সে তার খেলোয়াড়ী জীবন শেষ হওয়ার আগে তিনি ম্যানচেস্টার ইউনাইটেড (২৭৩ খেলায় ৬৬ গোল) ও এভারটন ক্লাবে খেলেছেন।
লন্ডন স্টক এক্সচেঞ্জ
লন্ডন স্টক এক্সচেঞ্জ (এলএসই) একটি শেয়ার বাজার যেটি যুক্তরাজ্যের লন্ডনে অবস্থিত। এটি ১৮০১ সালে প্রতিষ্ঠিত হয়। এটি বিশ্বের অন্যতম বৃহৎ শেয়ার বাজার। এখানে যুক্তরাজ্যের বিভিন্ন প্রতিষ্ঠান ছাড়াও বহির্বিশ্বের অনেক প্রতিষ্ঠানের শেয়ার কেনাবেচা হয়।
বর্তমানে এটি সেইন্ট পল ক্যাথেড্রালের কাছে প্যাটারনস্টার স্কয়ারে অবস্থিত।
ক্রিস্টাল প্যালেস ফুটবল ক্লাব
ক্রিস্টাল প্যালেস ফুটবল ক্লাব একটি ইংরেজ পেশাদার ফুটবল ক্লাব যেটি লন্ডনে অবস্থিত। তারা বর্তমানে কোকা-কোলা ফুটবল লীগ চ্যাম্পিয়নশিপ খেলে থাকে, যেটি ইংরেজ ফুটবলে দ্বিতীয় সর্বোচ্চ বিভাগ। ২০০৫ সালে তাদের শততম প্রতিষ্ঠাবার্ষিকী পালিত হয়। ১৯৭৬ সাল থেকে এই ক্লাব "ঈগলস" নামে পরিচিত হচ্ছে। এর পূর্বের ডাকনাম ছিল "দ্য গ্লেজিয়ার্স"। এদের চিরপ্রতিদ্বিন্দী ক্লাব হচ্ছে ব্রাইটন & হোভ অ্যালবিওন যারা "সিগাল" নামে পরিচিত।
কয়েক বছর ধরে ক্রিস্টাল প্যালেস "গ্ল্যাড অল ওভার" গানটিকে তাদের জাতীয় সঙ্গীত হিসেবে ব্যবহার করছে। যখনই তারা কোন গোল করে তখন এটি বাজানো হয়।
প্রাতিষ্ঠানিক ওয়েবসাইট
ক্রিস্টাল প্যালেস ফ্যান সাইট
নটিংহ্যাম ফরেস্ট ফুটবল ক্লাব
নটিংহ্যাম ফরেস্ট ফুটবল ক্লাব একটি ইংরেজ ফুটবল ক্লাব। ইংল্যান্ডের নটিংহ্যাম শহরের ট্রেন্ট নদীর দক্ষিণ পাড়ে ক্লাবটি অবস্থিত। রাশক্লিফ বোরোর ওয়েস্ট ব্রিজফোল্ড শহরে তাদের মাঠ অবস্থিত। ক্লাবের চির-প্রতিদ্বন্দ্বী নটস কাউন্টির ঠিক বিপরীত দিকেই ক্লাবটি অবস্থিত।
সিটি সেন্টারের ঠিক উত্তরে অবস্থিত ফরেস্ট রিক্রিয়েশন গ্রাউন্ড থেকেই ক্লাবের নামকরণ করা হয়েছে নটিংহ্যাম ফরেস্ট। এখানেই নটিংহ্যাম গুজ ফেয়ার নামক স্থানে ক্লাবের প্রথম মাঠ অবস্থিত ছিল। সাধারণত 'ফরেস্ট' নামেও ক্লাবটিকে ডাকা হয়। ক্লাবটির সাথে ফরেস্ট এফ.সি. দলের কোন সম্পর্ক নেই। মাঝে মাঝে তাদের ভুল করে নটস ফরেস্ট নামেও ডাকা হয়। ক্লাবের সমর্থকেরা এই নাম একেবারেই পছন্দ করে না, কারণ 'নটস' নিয়ে প্রতিদ্বন্দ্বী নটস কাউন্টিকে বোঝানো হয়।
বর্তমানে তারা কোকা-কোলা ফুটবল লীগের লীগ ওয়ানে খেলে থাকে যা ইংরেজ ফুটবলের তৃতীয় বিভাগ নামেই পরিচিত ছিল। ২০০৫ সালের মে মাসে তাদের এই লীগে নেমে যাওয়ার কারণে তারা প্রথম ইউরোপীয়ান কাপ বিজয়ী দল হিসেবে দেশের শীর্ষ দুটি লীগের বাইরে খেলা প্রথম দলে পরিনত হয়।
নটিংহ্যাম ফরেস্ট ফুটবলের বিভিন্ন নিয়ম প্রতিষ্ঠার জন্য বিখ্যাত।
২ ষাম হািচনসন
৩ তন হারডিন
৪ িসমন গিলেট
৫ ড্যানি কলিনস(অধিনায়ক)
৬ গা মসি
৭ অডলেণে
৮ ক্রিস কোহন
৯ হেনডাররসন
১০ লেইস
১১ অনডি রেড
১২ কাল ডালো
১৪ গ্রিণিনগ
১৫ গ্রেগ হালফোড
ব্রায়ান ম্যাকক্লেয়ার
ব্রায়ান জন ম্যকক্লেয়ার (জন্ম ডিসেম্বর ৮ ১৯৬৩, বেলশিল, স্কটল্যান্ড) একজন সাবেক স্কটিশ আন্তর্জাতিক ফুটবল খেলোয়াড়, যিনি স্ট্রাইকার হিসেবে প্রায় এগার-বছর ম্যানচেস্টার ইউনাইটেড ক্লাবে খেলেছেন। এছাড়া বিখ্যাত স্কটিশ দল সেল্টিক ও মাদারওয়েলের হয়েও তিনি মাঠ কাপিয়েছেন। তার ডাকনাম "চক্কি" কারণ তার নামের শেষাংশ ম্যাকক্লেয়ারের সাথে "চকোলেট এক্লেয়ার্সের" ছন্দময় মিল রয়েছে।
ব্রায়ান বর্তমানে ম্যানচেস্টার ইউনাইটেডের যুব অ্যাকাডেমির পরিচালক। এছাড়া রিজার্ভ দলের কোচ চলে যাওয়ার পর তিনি এ দলের কোচ হিসেবেও দায়িত্ব পালন করছেন।
লিডস ইউনাইটেড এসোসিয়েশন ফুটবল ক্লাব
লিডস ইউনাইটেড এসোসিয়েশন ফুটবল ক্লাব একটি ইংরেজ পেশাদার ফুটবল ক্লাব। লিডস ইউনাইটেড ওয়েস্ট ইয়র্কশায়ারের লিডস এলাকার দল। ২০০৭-০৮ মৌসুমে তারা লীগ ওয়ানে খেলবে। ১৯১৯ সালে লিডস সিটি ফুটবল ক্লাব ভেঙ্গে লিডস ইউনাইটেড প্রতিষ্ঠিত হয়। তাদের নিজস্ব স্টেডিয়াম হচ্ছে এলান্ড রোড স্টেডিয়াম।
ডন রেভির ব্যবস্থাপনায় ১৯৬০ ও ১৯৭০ দশকে লিডস কয়েকটি ঘরোয়া ও ইউরোপীয় ট্রফি জেতে। ইংল্যান্ডের ম্যানেজার হিসেবে রেভির প্রস্থানের পর ১৯৮১-৮২ মৌসুমে লিডস দ্বিতীয় বিভাগে নেমে যায়। এর পর হোওয়ার্ড উইলকিনসন এর অধীনে ১৯৮৯-৯০ মৌসুমে তারা প্রথম বিভাগে ফেরৎ আসে। ১৯৯১-৯২ মৌসুমে তারা লীগ জিতে নেয়।
ক্লাবের ডাক নাম হচ্ছে "লিডস", "ইউনাইটেড" অথবা "দ্য হোয়াইটস"। আরেকটি ডাক নাম যা কদাচিৎ ব্যবহৃত হয় হচ্ছে "দ্য পিককস"। এর নামকরণের কারণ হচ্ছে এলান্ড রোড স্টেডিয়ামের পূর্ব নাম ছিল ওল্ড পিকক গ্রাউন্ড, যার নামকরণ হয়েছিল সাবেক ওল্ড পিকক পাব থেকে।।
যদিও ক্লাবের নামে "এএফসি (AFC)" লেজুড় রয়েছে, বর্তমান ক্লাব ব্যাজে "এলইউএফসি (LUFC)" প্রদর্শিত হচ্ছে। অবশ্য আগের ব্যাচে ক্লাবের পূর্ব লেজুড় ব্যবহৃত হত।
গ্যারি প্যালিস্টার
গ্যারি এন্ড্রু প্যালিস্টার (জন্ম ৩০ জুন ১৯৬৫, র‌্যামসগেট, কেন্ট, ইংল্যান্ড) একজন ইংরেজ পেশাদার ফুটবল খেলোয়াড়, যিনি ম্যানচেস্টার ইউনাইটেড ক্লাবে আশি ও নব্বই দশকে খেলার জন্য বিখ্যাত।
বিলিংহ্যাম টাউন দলের হয়ে তিনি তার ফুটবল জীবন শুরু করেন। ১৯ বছর বয়সে তিনি ডিফেন্ডার হিসেবে মিডলসব্রোতে যোগ দেন। এখানে তিনি ১৫৬টি লীগ ম্যাচ খেলেছেন। তখন থেকেই ম্যানচেস্টার ইউনাইটেড তার প্রতি আগ্রহ দেখায়। অবশেষে ১৯৮৯ সালের ২৯ আগস্ট তৎকালীন ব্রিটিশ রেকর্ড ২.৩ মিলিয়ন পাউন্ড ফির বিনিময়ে তাকে ম্যানচেস্টার ইউনাইটেড তাকে কেনে। এখানে তার উল্লেখযোগ্য অর্জন হচ্ছে উয়েফা কাপ উইনার্স কাপ জেতা, যাতে ইউনাইটেড ২-১ গোলে বার্সেলোনাকে হারায়।
যদিও তার রক্ষণভাগের কৃতিত্বের কারণে ম্যানচেস্টার ইউনাইটেডের ১৯৯২-৯৩ সালের লীগ ট্রফি জেতার পথ সুগম হয়েছে, তিনি এ মৌসুমে ব্ল্যাকবার্ন রোভার্সের বিরুদ্ধে একটি দর্শনীয় গোলও করেছেন।
ম্যানচেস্টার ইউনাইটেডের পক্ষে খেলা শেষ ১৯৯৭-৯৮ মৌসুমে ম্যানচেস্টার ইউনাইটেড আর্সেনালের পেছনে লীগ দ্বিতীয় হয়।
ম্যানচেস্টার ইউনাইটেডে থাকাকালে প্যালিস্টার তিনটি এফএ কাপ চারটি প্রিমিয়ার লীগ একটি লীগ কাপ এবং একটি উয়েফা কাপ উইনার্স কাপ জেতেন।
অবসরগ্রহণের পর তিনি নিয়মিত টিভিতে ফুটবল বিশেষজ্ঞ হিসেবে কাজ করছেন।
ডেনিস আরউইন
ডেনিস আরউইন (জন্ম অক্টোবর ৩১, ১৯৬৫, কর্ক, আয়ারল্যান্ড) একজন সাবেক আইরিশ ফুটবল খেলোয়াড় যিনি ম্যানচেস্টার ইউনাইটেড ক্লাবে তার দীর্ঘ খেলোয়াড়ী জীবনের জন্য মূলত বিখ্যাত। তিনি ১৯৯০ দশকের ইউনাইটেড দলের অপরিহার্য সদস্য হিসেবে নিজেকে প্রতিষ্ঠিত করেন। তিনি ফুটবলের ইতিহাসের অন্যতম শ্রেষ্ঠ ফুলব্যাক হিসেবে পরিচিত। তিনি ক্লাব ও জাতীয় পর্যায়ে ডান ও বাম যেকোন অবস্থানেই খেলতে পারতেন।
অনেক বছরের জন্য ম্যানচেস্টার ইউনাইটেডের "মি. ভরসা" ছিলেন আরউইন। লিডস ইউনাইটেডের পক্ষে তার খেলায় যাত্রা শুরু হয়। পরে তিনি ওল্ডহ্যাম দলে যোগ দেন। ১৯৯০ সালে তিনি ৬২৫,০০০ পাউন্ডের বিনিময়ে ম্যানচেস্টার ইউনাইটেডে যোগ দেন। এখানে তিনি ২৯৬টি প্রিমিয়ারশিপ ম্যাচ খেলেন এবং বিভিন্ন মেডেল জেতেন, যেমনঃ সাতটি লীগ শিরোপা, তিনটি এফএ কাপ, একটি লীগ কাপ ও একটি চ্যাম্পিয়নস লীগ জেতেন। তিনি রক্ষণভাগের সাথে সাথে পেনাল্টি ও ফ্রিকিক বিশেষজ্ঞও ছিলেন।
২০০৪ সালে অবসরগ্রহণের পর ডেনিস আরউইন ম্যানইউটিভির (MUTV) উপস্থাপক হিসেবে কাজ করছেন।
ম্যানচেস্টার ইউনাইটেড
এভার্টন ফুটবল ক্লাব
এভারটন ফুটবল ক্লাব একটি ইংরেজ ফুটবল ক্লাব যা লিভারপুল শহরে অবস্থিত। ক্লাবটি প্রিমিয়ার লিগ খেলে থাকে এবং ইংরেজ ফুটবল লিগের শীর্ষ বিভাগে অন্য যেকোন দলের চেয়ে বেশি ম্যাচ খেলেছে। প্রধান ট্রফি জেতার দিক দিয়ে তারা ইংরেজ ফুটবল লিগের অন্যতম সফল দল। তারা লিগ জিতেছে নয় বার, এফএ কাপ পাঁচ বার এবং উয়েফা কাপ উইনার্স কাপ জিতেছে এক বার। ক্লাবের সর্বশেষ প্রধান ট্রফি হচ্ছে ১৯৯৫ সালের এফএ কাপ ট্রফি। বর্তমানে দলের ম্যানেজার ডেভিড মোয়েস। ডেভিড মোয়েসের অধীনে দলের ফলাফল বরাবরই অনিশ্চিত ছিল এবং তাঁর অধীনে দল ১৭তম থেকে ৪র্থ পর্যন্ত হয়েছে।
এভারটনের সাথে লিভারপুলের চিরপ্রতিদ্বন্দ্ব্বিতা রয়েছে। এভারটনের পুরনো মাঠ এনফিল্ড-এর দখল নিয়ে বিরোধের জের ধরেই লিভারপুল প্রতিষ্ঠিত হয় ১৮৯২ সালে। এরপর থেকে এভারটন গুডিসন পার্কে খেলে আসছে। ক্লাবের রয়েছে অনেক সমর্থক এবং ক্লাবের মাঠে নিয়মিত গড়ে ৩৬,০০০ দর্শক খেলা দেখতে আসেন যা মাঠের ধারণক্ষমতার ৯০%।
ফিল নেভিল
ফিলিপ জন "ফিল" নেভিল (জন্ম জানুয়ারি ২১, ১৯৭৭, বারি, গ্রেটার ম্যানচেস্টার) একজন ইংরেজ পেশাদার ফুটবল খেলোয়াড় যিনি তার খেলোয়াড়ী জীবনের অধিকাংশ সময় ম্যানচেস্টার ইউনাইটেডে কাটিয়েছেন। এ দলে তিনি তরুণ বয়েসে ঢুকেছিলেন তবে বর্তমানে তিনি এভারটনের পক্ষে খেলেন। তিনি ম্যানচেস্টার ইউনাইটেডের বর্তমান অধিনায়ক গ্যারি নেভিলের ভাই এবং ইংল্যান্ড নেটবল খেলোয়াড় ট্রেসি নেভিলের জমজ।
বিভিন্নমুখী খেলোয়াড় ফিল নেভিল তার ইউনাইটেড জীবনেই বেশি সফল ছিলেন। তিনি ইউনাইটেডের হয়ে ৬টি প্রিমিয়ারশিপ, ৩টি এফএ কাপ এবং ১টি উয়েফা চ্যাম্পিয়নস লীগ জিতেছেন। তিনি রক্ষণভাগ অথবা মধ্যমাঠে খেলতে সক্ষম তবে অধিকাংশ সময় তিনি ডান-পেয়ে হওয়া সত্ত্বেও বাম- পেয়ে ফুল-ব্যাক হিসেবে খেলেছেন। তবে কোন অবস্থানে তিনি বেশি দক্ষ তা তার খেলোয়াড়ী জীবনে বোঝা মুশকিল। ইউনাইটেডে শেষ দুই বছর তিনি মিডফিল্ডার হিসেবে খেলেছেন এবং সেই অবস্থানে এখনো এভারটনে খেলছেন।
উল্লুক
উল্লুক হলো গিবন (হাইলোবাটিডি) পরিবারের দুইটি প্রজাতির প্রাণীর সাধারণ নাম।
উল্লুক গিবন জাতের প্রাইমেটদের মধ্যে আকারে দ্বিতীয় বৃহত্তম। বৃহত্তমটি সিয়ামাং। এদের দৈর্ঘ্য প্রায় ৬০ হতে ৯০ সেন্টিমিটার, এবং ওজন ৬ হতে ৯ কেজি। পুরুষ উল্লুক আর মেয়ে উল্লুক আকারে প্রায় একই সমান হলেও এদের গাত্রবর্ণের মধ্যে বেশ পার্থক্য রয়েছে। পুরুষদের গায়ের রং কালো কিন্তু দর্শনীয় সাদা ভ্রু রয়েছে। অন্যদিকে মেয়ে উল্লুকের সারা গায়ে আছে ধুসর-বাদামী লোম। গলা ও ঘাড়ের কাছে লোমগুলো আরো বেশি কালো। এছাড়া মেয়ে উল্লুকের চোখ ও মুখের চারপাশে গোল হয়ে সাদা লোমে আবৃত থাকে যা অনেকটা মুখোশের মতো দেখায়।
প্রায় ছয়/সাত মাসের গর্ভাবস্থা শেষে শিশু উল্লুকের জন্ম হয়। জন্মের সময় এদের গায়ে ঘোলাটে সাদা লোম থাকে। ছয় মাস পর তা লিঙ্গ অনুসারে কালো বা বাদামি ধূসর রং ধারণ করে। জন্মের ৮ থেকে ৯ বছর পর একটি উল্লুক প্রাপ্তবয়স্ক হয়। উল্লুকের আয়ুষ্কাল ২৫ বছর।
উল্লুকরা মূলত বিভিন্ন ধরণের ফল ও ডুমুর খায়। তবে পোকামাকড়, ফুল, কচি পাতা ইত্যাদিও খায়।
উল্লুক সাধারণত সামাজিক হয়ে থাকে এবং পরিবারবদ্ধভাবে বসবাস করে। একটি পরিবারে মা ও বাবা উল্লুকসহ তিন-চারটি বা এর বেশিও উল্লুক থাকতে পারে। এরা উঁচু গাছের মাথায় থাকতে পছন্দ করে। লম্বা হাত ও পায়ের সাহায্যে এরা এক গাছ থেকে আরেক গাছে যাওয়া-আসা করে। উচ্চস্বরে শব্দ করে এরা নিজেদের এলাকা থেকে অন্য উল্লুকদের সরিয়ে রাখে এবং পরিবারের সদস্যদের অবস্থান নির্ধারণ করে। উল্লুক পরিবারগুলো তাদের এলাকা ও এর সীমানা রক্ষা করে চলে এবং প্রায়ই উল্লুক পরিবারগুলোর মধ্যে সীমানা ও খাদ্যের উৎসের অধিকার নিয়ে বিরোধ ও ঝগড়া হয়।
বাংলাদেশের উত্তর-পূর্ব (বৃহত্তর সিলেট) ও দক্ষিণ-পূর্ব (চট্টগ্রাম ও পার্বত্য চট্টগ্রাম) এলাকার বন ছাড়াও ভারত (উত্তর-পূর্বাংশ), মিয়ানমার (পশ্চিমাংশ) এবং চীনেও (দক্ষিণাংশে) উল্লুক দেখা যায়। তবে অধুনা বাংলাদেশের সিলেটের একমাত্র শ্রীমঙ্গলের লাউয়াছড়ার বনেই রয়েছে বিপন্ন প্রজাতির উল্লুক ()। বর্তমানে পৃথিবীজুড়ে এ উল্লুক বিলুপ্তির দ্বারপ্রান্তে পৌঁছে গেছে। লাউয়াছড়ার বনেও এদের সংখ্যা আশঙ্কাজনক হারে কমছে। দুই দশক আগে (প্রেক্ষিত ২০০৬) এই বনে কয়েক হাজার উল্লুক দেখা যেত। কিন্তু ২০০৬ খ্রিস্টাব্দে সে সংখ্যা কমতে কমতে একশোর নিচে এসে ঠেকেছে। নির্বিচারে বন ধ্বংসের ফলে উল্লুকের বাসস্থান ও খাদ্য সংকট সৃষ্টিই এদের সংখ্যা হ্রাসের প্রধানতম কারণ। লাউয়াছড়ার বনে বর্তমানে (২০০৬) মাত্র ৪৯টি উল্লুক অবশিষ্ট আছে। নিকটবতী ছাউতলি ও কালাছড়ার বন মিলিয়ে এ সংখ্যা ৬০-এর মতো। লাউয়াছড়া ও এর আশপাশের বনে মোট ১৬টি উল্লুক পরিবার রয়েছে (প্রেক্ষিত ২০০৬)। ভোরবেলা লাউয়াছড়ার বনে গেলে অনেক সময় উল্লুকের দেখা পাওয়া যায়। এই বনে উল্লুকের প্রিয় খাদ্য চামকাতাল বা চাপালিশ ফল।
গত কয়েক বছরে বিভিন্ন সময়ে উল্লুকের প্রজাতিতে অনেক পরিবর্তন এসেছে।
পার্ল (প্রোগ্রামিং ভাষা)
পার্ল () একটি উচ্চস্তরের, চলমান প্রোগ্রামিং ভাষা। ল্যারি ওয়াল এটির উদ্ভাবক এবং ১৯৮৭ সালে এটি প্রথম প্রকাশ করেন। পার্ল অন্যান্য অনেক ভাষা যেমন সি, বোর্ন শেল, অক, সেড, ও লিস্প থেকে ফিচার ধার করেছে। 
গাঠনিকভাবে পার্ল অক এবং সি ভাষায় প্রচলিত দ্বিতীয় বন্ধনীতে আবদ্ধ কোড ব্লকের ধারণা অনুসরণ করেছে। এটি স্ট্রিং প্রক্রিয়াকরণে একটি অত্যন্ত শক্তিশালী ভাষা এবং তখনকার স্ক্রিপ্টিং ভাষাগুলির তুলনায় এর সীমাবদ্ধতা ছিল অনেক কম।
টটেনহ্যাম হটস্পার ফুটবল ক্লাব
টটেনহাম হটস্পার ফুটবল ক্লাব একটি ইংরেজ পেশাদার ফুটবল ক্লাব। এরা প্রিমিয়ার লীগে খেলে থাকে। ক্লাবটি টটেনহাম বা স্পার্স নামেও পরিচিত। এছাড়া সমর্থকেরা একে লিলিহোয়াইটস নামেও ডাকে কারণ তাদের পোশাক সাদা। তাদের নিজস্ব মাঠ হচ্ছে ওয়েম্বলি স্টেডিয়াম যা লন্ডনের ওয়েম্বলি এলাকায় অবস্থিত।
২০শতাব্দীর প্রথম ডাব্‌লস জেতা দল হচ্ছে টটেনহাম। ১৯৬০-৬১ মৌসুমে তারা লীগ ও এফএ কাপ জিতে এই কৃতিত্ব অর্জন করে। ১৯৬৩ সালে স্পার্স প্রথম ব্রিটিশ ক্লাব হিসেবে কোন ইউরোপীয় ট্রফি জেতে। তারা ইউরোপিয়ান কাপ উইনার্স কাপ জিতেছিল।
ক্লাবের প্রতীক হচ্ছে একটি মোরগ ফুটবলের ওপর দাঁড়িয়ে। ক্লাবটির নগর প্রতিদ্বন্দ্বী হচ্ছে আর্সেনাল।
নিউক্যাসেল ইউনাইটেড ফুটবল ক্লাব
নিউকাসল ইউনাইটেড ফুটবল ক্লাব এছাড়াও "ম্যাগপাইস", "টুন" নামে পরিচিত। একটি ইংরেজ পেশাদার ফুটবল ক্লাব। এদের নিজস্ব মাঠ নিউক্যাসেল আপটন টাইন এলাকায় অবস্থিত। তারা প্রিমিয়ার লীগে খেলে এবং ইংরেজ ফুটবলের সপ্তম সেরা দল।
১৮৯২ সালে ক্লাবটি প্রতিষ্ঠিত হয়। স্থানীয় দুটি ক্লাব নিউকাসল ইস্ট এন্ড এবং নিউকাসল ওয়েস্ট এন্ড একত্রীভুত হয়ে ক্লাবটি প্রতিষ্ঠিত হয় এবং এরপর থেকে সেইন্ট জেমস পার্ক স্টেডিয়ামে খেলে আসছে, যা ছিল পুরাতন নিউকাসল ওয়েস্ট এন্ডের মাঠ। নিউকাসল ইউনাইটেডের সমর্থকেরা নিজেদের "টুন আর্মি" হিসেবে পরিচয় দেয়। নিউকাসলের চিরপ্রতদ্বন্দ্বী হচ্ছে সান্ডারল্যান্ড।
চলমান প্রোগ্রামিং ভাষা
কম্পিউটার বিজ্ঞানের পরিভাষায় চলমান প্রোগ্রামিং ভাষা () বলতে এক শ্রেণীর উচ্চস্তরের প্রোগ্রামিং ভাষাকে বোঝায়। অন্যান্য অনেক প্রোগ্রামিং ভাষা যে কাজ গুলি কম্পাইলকরণ ধাপে নিষ্পন্ন করে, চলমান প্রোগ্রামিং ভাষাগুলিতে সেই কাজগুলি প্রোগ্রাম "রান" করার সময়, "চলমান" অবস্থায় নিষ্পন্ন করা হয়। এদের মধ্যে আছে প্রোগ্রামে নতুন কোড যোগ করা, প্রোগ্রামের ডেফেনিশন ও অবজেক্টগুলি সম্প্রসারণ করা, টাইপ ব্যবস্থা পরিবর্তন করা, ইত্যাদি এবং এগুলি সবই প্রোগ্রাম নির্বাহ বা "রান" করার সময় সংঘটিত হয়।
চলমান ভাষা হলেই যে তার টাইপ ব্যবস্থা চলমান হবে এরকম নিশ্চয়তা নেই। তবে বেশির ভাগ চলমান প্রোগ্রামিং ভাষায় চলমান টাইপকৃত (dynamically typed)।
জাভাস্ক্রিপ্ট, পাইথন, রুবি, পিএইচপি, লুয়া, পার্ল ইত্যাদি জনপ্রিয় চলমান প্রোগ্রামিং ভাষা। নিম্নলিখিত প্রোগ্রামিং ভাষাগুলো সাধারণত চলমান প্রোগ্রামিং ভাষা বলে মনে করা হয়:
ল্যারি ওয়াল
ল্যারি ওয়াল () (জন্ম: ২৭শে সেপ্টেম্বর, ১৯৫৪) একজন প্রোগ্রামার, ভাষাবিজ্ঞানী ও লেখক। তিনি ১৯৮৭ সালে পার্ল প্রোগ্রামিং ভাষা উদ্ভাবনের জন্য বিখ্যাত। ওয়াল ১৯৭৬ সালে সিয়াটল প্যাসিফিক বিশ্ববিদ্যালয় থেকে স্নাতক ডিগ্রি লাভ করেন।
তারামন বিবি
তারামন বেগম (জন্ম: ১৯৫৭ - মৃত্যু: ১ ডিসেম্বর ২০১৮; যিনি তারামন বিবি নামে অধিক পরিচিত) বাংলাদেশের স্বাধীনতা যুদ্ধের একজন বীর নারী মুক্তিযোদ্ধা। স্বাধীনতা যুদ্ধে তার সাহসিকতার জন্য ১৯৭৩ সালে বাংলাদেশ সরকার তাকে বীর প্রতীক খেতাব প্রদান করে। ১৯৭৩ সালের সরকারি গেজেট অনুযায়ী তার বীরত্বভূষণ নম্বর ৩৯৪। গেজেটে নাম মোছাম্মৎ তারামন বেগম।
তারামন বিবি ১৯৫৭ সালে কুড়িগ্রাম জেলার চর রাজিবপুর উপজেলার শংকর মাধবপুর গ্রামে জন্মগ্রহণ করেন। তার বাবার নাম আবদুস সোহবান এবং মায়ের নাম কুলসুম বিবি।
তারামন বিবি ১১ নং সেক্টরে নিজ গ্রাম কুড়িগ্রাম জেলার শংকর মাধবপুরে ছিলেন। তখন ১১ নং সেক্টরের নেতৃত্বে ছিলেন সেক্টর কমান্ডার আবু তাহের। মুহিব হাবিলদার নামে এক মুক্তিযোদ্ধা তারামন বিবিকে মুক্তিযুদ্ধে অংশ নেওয়ার জন্য উৎসাহিত করেন। যিনি তারামনের গ্রামের পাশের একটি ক্যাম্পের দায়িত্বে ছিলেন। তিনি তারামনকে ক্যাম্পে রান্নাবান্নার জন্য নিয়ে আসেন। তখন তারামনের বয়স ছিলো মাত্র ১৩ কিংবা ১৪ বছর। কিন্তু পরবর্তিতে তারামনের সাহস ও শক্তির পরিচয় পেয়ে মুহিব হাবিলদার তাকে অস্ত্র চালনা শেখান।
পরবর্তীতে সহকর্মীদের কাছ থেকে অস্ত্র চালনার প্রশিক্ষণ নিয়ে তাদের সাথে অনেক যুদ্ধে অংশগ্রহণ করেন ও গুরুত্বপূর্ণ ভূমিকা পালন করেন।
বাংলাদেশ স্বাধীনতা লাভের পর ১৯৭৩ সালে তৎকালীন সরকার মুক্তিযুদ্ধে তারামন বিবিকে তার সাহসীকতা ও বীরত্বপূর্ণ অবদানের জন্য “বীর প্রতীক” উপাধিতে ভূষিত করেন। কিন্তু ১৯৯৫ সাল পর্যন্ত তাকে খুঁজে বের করা সম্ভব হয়নি। ১৯৯৫ সালে ময়মনসিংহের আনন্দমোহন কলেজের বাংলা বিভাগের অধ্যাপক ও গবেষক বিমল কান্তি দে প্রথম তার সন্ধান পান। এ কাজে বিমল কান্তিকে সহায়তা করেন কুড়িগ্রামের রাজীবপুর কলেজের অধ্যাপক আবদুস সবুর ফারুকী।
এরপর নারীদের অধিকার নিয়ে কাজ কার কয়েকটি সংগঠন তাকে ঢাকায় নিয়ে আসে। সেই সময় তাকে নিয়ে পত্রিকায় প্রচুর লেখালেখি হয়। অবশেষে ১৯৯৫ সালের ১৯শে ডিসেম্বর তৎকালীন সরকার এক অনাড়ম্বর পরিবেশে আনুষ্ঠানিকভাবে তারামন বিবিকে বীরত্বের পুরস্কার তার হাতে তুলে দেন। তারামন বিবিকে নিয়ে আনিসুল হকের লেখা ‘বীর প্রতীকের খোঁজে’ নামক একটি বই রয়েছে। আনিসুল হক রচিত ‘করিমন বেওয়া’ নামক একটি বাংলা নাটকের কেন্দ্রীয় চরিত্র ছিলেন তারামন বিবি।
তারামন বিবির স্বামীর নাম আবদুল মজিদ। এই দম্পতির এক ছেলে ও এক মেয়ে রয়েছে। ২০১৮ সালে মৃত্যুর পূর্ব পর্যন্ত তিনি কুড়িগ্রামের রাজিবপুরে স্বামী ও দুই সন্তান নিয়ে বসবাস করতেন। তারামন বিবি দীর্ঘদিন ধরে অসুস্থায় ভুগছিলেন। ১লা ডিসেম্বর ২০১৮ সালে তিনি নিজ বাসায় মৃত্যুবরণ করেন। রাষ্ট্রীয় মর্যাদায় তাকে রাজিবপুর উপজেলার কাচারীপাড়া তালতলা কবরস্থানে সমাধিস্থ করা হয়।
সিতারা বেগম
ডা. ক্যাপ্টেন সিতারা রহমান একজন নারী মুক্তিযোদ্ধা। ১৯৭১ সালের বাংলাদেশের স্বাধীনতা যুদ্ধে বিশেষ অবদানের জন্য তিনি বীর প্রতীক উপাধিতে ভুষিত হন।
সিতারা রহমান ১৯৪৬ সালের ৫ সেপ্টেম্বর কিশোরগঞ্জে জন্ম সিতারা বেগমের৷ বাবা মোহাম্মদ ইসরাইল এবং মা হাকিমুন নেসা৷ তবে বৈবাহিক সূত্রে তিনি সিতারা রহমান নামে পরিচিত৷ এসময় তাঁর বড় ভাই এটিএম হায়দারও সেনাবাহিনীতে কর্মরত ছিলেন৷ স্বাধিকার আন্দোলনের উত্তাল দিনগুলোতে কুমিল্লা সেনানিবাসে কর্মরত ছিলেন সিতারা৷। তিন বোন ও দুই ভাইয়ের ভেতর তিনি ছিলেন তৃতীয় ।তাঁর বাবা মোঃ ইসরাইল মিয়া পেশায় ছিলেন আইনজীবী। তাঁর সাথে কিশোরগঞ্জে সিতারা বেগম শৈশব কাটান।সেখান থেকে মেট্রিক পাশ করার পর হলিক্রস কলেজে থেকে ইন্টারমিডিয়েট পাশ করেন এবং ঢাকা মেডিকেল কলেজে ভর্তি হন। ঢাকা মেডিকেল থেকে পাশ করার পর তিনি পাকিস্তান সেনাবাহিনীর সেনামেডিকেলে (Army Medical) লেফটেন্যান্ট হিসাবে যোগ দেন। ১৯৭০ সালের উত্তাল দিনগুলোতে সিতারা বেগম কুমিল্লা ক্যান্টনমেন্টে নিয়োজিত ছিলেন। সেই সময় তাঁর বড় ভাই মুক্তিযোদ্ধা মেজর এ.টি. এম.হায়দার পাকিস্তান থেকে কুমিল্লায় বদলি হয়ে আসেন। তিনি কুমিল্লার ৩য় কমান্ডো ব্যাটেলিয়নে যোগ দেন। ১৯৭১ সালের ফেব্রুয়ারীতে সিতারা ও তার ভাই হায়দার ঈদের ছুটি পালন করার জন্য তাদের কিশোরগঞ্জের বাড়িতে যান।কিন্তু সেই সময়ে দেশ জুড়ে অসহযোগ আন্দোলন শুরু হয়ে গেছে।হায়দার তার বোনকে ক্যান্টনমেন্টে আর ফিরে না যাবার জন্য বলেন।পরবর্তিতে তিনি তার বোন সিতারা, বাবা-মা ও কয়েকজন মুক্তিযোদ্ধাকে পার্শবর্তী দেশ ভারতে পাঠান। কিশোরগঞ্জ থেকে মেঘালয়ে পৌছাতে প্রায় দুই সপ্তাহ সময় লেগে যায়।
যুদ্ধাহত মুক্তিযোদ্ধাদের চিকিৎসার জন্য মেলাঘরে "বাংলাদেশ ফিল্ড হাসপাতাল" নামে ৪৮০ শয্যার একটি হাসপাতাল ছিলো। ঢাকা মেডিকেলের শেষ বর্ষের অনেক ছাত্র সেখানে ছিলো। ক্যাপ্টেন ডা. সিতারা সেক্টর-২ এর অধীনে সেখানের কমান্ডিং অফিসার ছিলেন। তাঁকে নিয়মিত আগরতলা থেকে ঔষধ আনার কাজ করতে হতো। হাসপাতালে একটি অপারেশন থিয়েটার ছিলো। যুদ্ধাহত মুক্তিযোদ্ধা, বাঙালি ছাড়াও সেখানে ভারতীয় সেনাবাহিনীর লোকজন চিকিৎসাসেবা নিত। ১৯৭১ সালের ১৬ ডিসেম্বর ডঃ সিতারা রেডিওতে বাংলাদেশ স্বাধীন হবার সংবাদ শুনে ঢাকা চলে আসেন। পরবর্তীতে ১৯৭৫ সালে তাঁর ভাই মেজর হায়দার নিহত হলে ডা. সিতারা ও তাঁর পরিবার বাংলাদেশ ছেড়ে চলে যান এবং মার্কিন যুক্তরাষ্ট্রে স্থায়ী ভাবে থাকা শুরু করেন।
১৯৭১ সালে মহান মুক্তিযুদ্ধে ক্যাপ্টেন ডঃ সিতারা বেগমের অবদানের জন্য তৎকালীন সরকার তাঁকে ‘বীর প্রতীক’ উপাধিতে ভূষিত করে।
ওয়েম্বলি স্টেডিয়াম
ওয়েম্বলি স্টেডিয়াম একটি ফুটবল স্টেডিয়াম, যা ইংল্যান্ডের রাজধানী লন্ডনের ওয়েম্বলিতে অবস্থিত। এর আসন সংখ্যা ৯০,০০০ যা ইউরোপের স্টেডিয়ামগুলোর মধ্যে দ্বিতীয় বৃহত্তম (প্রথম স্থানে থাকা ন্যু ক্যাম্পের পরেই) এবং সব আসন ঢাকার সুবিধাযুক্ত পৃথিবীর সর্ববৃহৎ স্টেডিয়াম। এটি চালু হবার পর থেকে একে "নতুন ওয়েম্বলি স্টেডিয়াম" নামে ডাকা হচ্ছে পুরাতন মূল ওয়েম্বলি থেকে পার্থক্য বোঝানোর জন্য।
পুরাতন ওয়েম্বলি স্টেডিয়াম (যার আসল নাম ছিল এম্পায়ার স্টেডিয়াম) পৃথিবীর সবচেয়ে বিখ্যাত ফুটবল স্টেডিয়ামের মধ্যে একটি। এটি ছিল ইংল্যান্ড জাতীয় ফুটবল দলের নিজস্ব মাঠ এবং ভৌগোলিক দৃষ্টিকোণ থেকে এটি ফুটবলের জন্মভূমি নামেও পরিচিত। এটি ইউরোপীয়ান কাপ ফাইনাল আয়োজন করেছে রেকর্ড ৫ বারের মত এবং বিশ্বের যে সতেরটি স্টেডিয়ামে ফিফা বিশ্বকাপ ফাইনাল অনুষ্ঠিত হয়েছে তার একটি। ২০০৩ সালে সম্প্রসারনের উদ্দেশ্যে পুরাতন ওয়েম্বলি স্টেডিয়াম ভেঙ্গে ফেলা হয় এবং নতুন বর্তমান স্টেডিয়ামের কাজ শুরু করা হয়। ২০০৬ সালে স্টেডিয়ামটির কাজ শেষ হয়। তবে স্টেডিয়ামটি উদ্বোধন হয় ২০০৭ সালে এফএ কাপ ফাইনাল আয়োজনের মাধ্যমে। ২০০৭ সালের ৯ মার্চ আনুষ্ঠানিকভাবে স্টেডিয়ামের চাবি ফুটবল এসোসিয়েশনের হাতে অর্পণ করা হয়।
এএফসি এশিয়ান কাপ
এএফসি এশিয়ান কাপ একটি ফুটবল প্রতিযোগিতা যার আয়োজন করে এশিয়ান ফুটবল কনফেডারেশন। এই প্রতিযোগিতার বিজয়ী দল এশিয়ার চ্যাম্পিয়ন হিসেবে গণ্য হয় এবং ফিফা কনফেডারেশন্স কাপ খেলার যোগ্যতা লাভ করে। এই প্রতিযোগিতার পরের আসর অনুষ্ঠিত হবে দক্ষিণ পূর্ব এশীয় রাষ্ট্র ইন্দোনেশিয়া, মালয়েশিয়া, ভিয়েতনাম ও থাইল্যান্ড গুলোতে।
১৯৫৬ সাল থেকে এশিয়ান কাপ চার বছর অন্তর অন্তর অনুষ্ঠিত হচ্ছে। ২০০৪ সালের আসর পর্যন্ত এইভাবেই চলে। যেহেতু একই বছরে অলিম্পিক প্রতিযোগিতা ও ইউরো অনুষ্ঠিত হয় তাই এশিয়ান কাপের সময়সূচী কিছুটা পরিবর্তন করা হয়েছে। ফলে ২০০৮ সালে অনুষ্ঠিতব্য এশিয়ান কাপ ২০০৭ সালে শুরু হয় এবং এরপর আবার চার বছর পর পর এটি চলছে
এশিয়ান কাপ এশিয়ার শীর্ষ দলগুলো দখল করে রেখেছে। কোরিয়া, ইরান, কুয়েত ও সৌদি আরবের জাতীয় দলগুলো প্রায় প্রতিবছর ফাইনালে ওঠে।তবে এই ফেডারেশনের নতুন সদস্য অস্ট্রেলিয়া এশিয়ার পরাশক্তি হয়ে উঠেছে।
জাতীয় পার্টি
জাতীয় পার্টি বাংলাদেশের পাঁচটি ভিন্ন ধারার রাজনৈতিক দল।
বিলিয়ন
এক হাজার মিলিয়ন (১,০০০,০০০,০০০) হচ্ছে সে স্বাভাবিক সংখ্যা যেটি ৯৯৯,৯৯৯,৯৯৯ এর পরবর্তী এবং ১,০০০,০০০,০০১ এর আগের সংখ্যা।
বৈজ্ঞানিকভাবে একে লেখা হয় এভাবে ১০।
ভৌত পরিমানকে এসআই এককে গিগা দিয়ে বোঝান হয়।১,০০০,০০০,০০০ (১০) সংখ্যাটি কত বড় বোঝার জন্য নিচের বিষয়গুলো দেখা যেতে পারেঃIn terms of distance:
In terms of finance:
In terms of count:
A is a cube; B consists of ১০০০ cubes of type A. C consists of ১০০০ Bs; and D ১০০০ Cs. Thus there are ১ million As in C; and ১,০০০,০০০,০০০ As in D. Likewise, there are ১,০০০,০০০,০০০ cubic millimeters in a cubic meter.
কাজল
কাজল(ইংরেজি: Kohl)এক ধরণের চোখের প্রসাধনী। কাজল দিয়ে শিশু বাচ্চাদেরকে কারও নজর এড়ানোর জন্য ফোঁটাও দেওয়া হয় যা ঐতিহ্যগতভাবে রসাঁজন হয়রান দ্বারা তৈরি করা হয় (SbS)। এটা ব্যাপকভাবে দক্ষিণ এশিয়া, মধ্যপ্রাচ্য, উত্তর আফ্রিকা, আফ্রিকার হর্ন ব্যবহার করা হয়। এটা বেশিরভাগ নারী, কিন্তু কিছু পুরুষ ও শিশুদের দ্বারা ব্যবহৃত হয়। কাজল একটি দীর্ঘ সময় জন্য একটি প্রসাধন হিসেবে ভারতে ব্যবহৃত হয়েছে। উপরন্তু, মায়েরা জন্মের পর শীঘ্রই তাদের শিশুর চোখে সুর্মা দেয়। কিছু বাচ্চার চোখ শক্তিশালী করার জন্য দেয় অন্যরা বিশ্বাস এটা কুনজর দ্বারা অভিশপ্ত হওয়া থেকে শিশুর প্রতিরোধ করবে.
কাজল (দ্ব্যর্থতা নিরসন)
কাজল দ্বারা বোঝানো যেতে পারেঃ
সরল যন্ত্র
পদার্থবিজ্ঞানের ভাষায় সরল যন্ত্র (simple machine) এমন একটি যান্ত্রিক ব্যবস্থা যা বলের দিক অথবা পরিমাণ (magnitude) পরিবর্তন করে।
সাধারণভাবে বলা যায় সবচেয়ে সরল উপায়ে যান্ত্রিক সুবিধা ব্যবহার করে বলবৃদ্ধি করার ব্যবস্থাকে সরল যন্ত্র বলে
সরল যন্ত্র একটিমাত্র বলের ক্রিয়ার মাধ্যমে একটি কাজ করে। উক্ত যন্ত্রের উপর বল প্রযুক্ত হলে তা কাজ সম্পাদন করে এবং এর ফলে নির্দিষ্ট দূরত্ব আতিক্রান্ত হয়। সম্পাদিত কাজ অতিক্রান্ত দূরত্ব ও প্রযুক্ত বলের গুণফলের সমান। কোন একটি নির্দিষ্ট উদ্দেশ্য সাধনের জন্য প্রয়োজনীয় কাজের পরিমাণ ধ্রুবক। অবশ্য প্রয়োজনীয় বলের পরিমাণ অপেক্ষাকৃত অধিক দূরত্বের উপর কম বল প্রয়োগ করে কমানো যেতে পারে। দুইটি বলের পরিমাণের অনুপাতকে যান্ত্রিক সুবিধা বলা হয়ে থাকে।
প্রথাগতভাবে সরল যন্ত্র বলতে রেনেসাঁ যুগের বিজ্ঞানীদের সংজ্ঞায়িত নিম্নোক্ত ৬টি যন্ত্রকে বোঝায়ঃ:
আসলে এই ছয় প্রকারের সরল যন্ত্রই হচ্ছে আধুনিককালের সব জটিল যন্ত্রের মূল। এদেরকে বিভিন্নভাবে ব্যবহার করে জটিল ও উন্নত যন্ত্র তৈরি করা হয়েছে।
মুখতারান বিবি
মুখতারান বিবি (مختاران بی‌بی, জন্ম. ১৯৭২, অন্য নাম মুখতার মাই, মুখতিয়ার বা মুখতারান) একজন পাকিস্তানী নারী, যার জন্ম পাকিস্তানের মুজাফফরগড় জেলার জাতৈ তহসিলের মীরওয়ালা গ্রামে। স্থানীয় উপজাতীয় বিবাদ ও উপজাতীয়দের পঞ্চায়েতের আদেশের ফলে মুখতারান গণধর্ষণের শিকার হন। মানবাধিকার লঙ্ঘনকারী এই ঘটনাটি আন্তর্জাতিক মহলে আলোড়ন সৃষ্টি করে, এবং পরবর্তীতে পাকিস্তানের আদালতে মুখতারান বিবিকে ক্ষতিপূরণ প্রদান করা হয়। এই অর্থে তিনি মুখতার মাই নারী কল্যাণ সংস্থা নামে একটি শিক্ষা ও আশ্রয় প্রদানকারী সংস্থা গড়ে তুলেন।
২০০৭ সালের এপ্রিল মাসে মুখতারান বিবি ইউরোপীয় ইউনিয়নের কাউন্সিল অফ ইউরোপ হতে নর্থ সাউথ পুরস্কার লাভ করেন। ২০০৫ সালে গ্ল্যামার ম্যাগাজিন তাঁকে "গ্লামার উইমেন অফ দি ইয়ার" বা বর্ষসেরা নারী হিসাবে নির্বাচিত করে। নিউইয়র্ক টাইমসের তথ্যানুসারে তাঁর জীবনী ফ্রান্সে সর্বাধিক বিক্রিত বইয়ের তালিকায় ৩য় স্থানে রয়েছে।.
রবার্ট মিলিকান
অধ্যাপক রবার্ট অ্যান্ড্রুজ মিলিকান (১৮৬৮ - ১৯৫৩) একজন মার্কিন পদার্থবিজ্ঞানী। তিনি ইলেকট্রনের আধান নির্ণয় এবং আলোকতড়িৎ ক্রিয়া বিষয়ে গবেষণার জন্য ১৯২৩ সালে পদার্থবিজ্ঞানে নোবেল পুরস্কার লাভ করেন। পরবর্তীকালে তিনি মহাজাগতিক রশ্মির উপরও পরীক্ষা চালান।
মানে জিগবান
কার্ল মানে গেয়র্গ জিগবান (১৮৮৬ - ১৯৭৮) বিখ্যাত সুয়েডীয় পদার্থবিজ্ঞানী যিনি ১৯২৪ সালে পদার্থবিজ্ঞানে নোবেল পুরস্কার লাভ করেন। পুরস্কার প্রাপ্তির কারণ তার এক্স-রশ্মি বর্ণালীবীক্ষণের উপর মৌলিক গবেষণা। তিনি সুইডেনের ওরেব্রোতে জন্মগ্রহণ করেন। তার ছেলে কাই জিগবান ১৯৮১ সালে পদার্থবিজ্ঞানে নোবেল পুরস্কার লাভ করে।
দর্শনের ইতিহাস
দর্শনের রয়েছে দীর্ঘ ইতিহাস। দর্শন চর্চার শুরু সম্ভবত প্রাচীন গ্রিস থেকে; তবে তা অবশ্যই পাশ্চাত্য দর্শনের ইতিহাস। প্রাচ্যে আর্যদের মধ্যে, চীনদেশে দর্শনের চর্চা স্বাধীনভাবেই ছিল। বার্ট্রান্ড রাসেলের মতে, "দর্শন চর্চার জন্য একটি জাতিকে ন্যুনতম সভ্যতা অর্জন করতে হয়।" খ্রিস্টপূর্ব ষস্ঠ শতাব্দীতে দর্শনের সূচনা হয় বলে দর্শনের ঐতিহাসিকগন মনে করেন; তবে তার প্রকৃতি সবকালে সবযুগে এক ছিলোনা। সমাজ সভ্যতার বিবর্তনে বিভিন্ন বৈষয়িক বাস্তবতার নিরীখে দার্শনিক আলোচনার বিষয়বস্তু, পদ্বতি তথা প্রকৃতির উল্লেখযোগ্য পরিবর্তন লক্ষ্য করা যায়।
পাঁচ শতাব্দিতে রোম সাম্রাজ্যের পতনের সাথে সাথে পাশ্চত্য দেশ গুলোতে দর্শন চর্চা আশ্রয় গ্রহন করে যুক্তিহীন চার্চীয় ধর্মের কাছে।যার ফলে এ যুগের দর্শন আলোচনা হয়ে পরে ধর্মভিত্তিক।
মধ্যযুগের দর্শন চর্চা ছিলো স্বাধীন চিন্তার অনপস্থিতি, গীর্জার প্রাধান্য ও অন্ধ বিশ্বাস নির্ভর। ইশ্বর , আত্বা, পরকাল, মঙ্গল, অমঙ্গল ইত্যাদি যে সমস্ত জিনিষ ধর্ম তত্বে আলোচিতো হয় সেই আলোচনাই প্রাধান্য পেয়েছে। এবং ধর্মীয় সীমার বাইরে কোনো আলোচনা বা মতবাদ সীমালংঘন হিসেবে বিবেচিত হতো।
মধ্যযুগের দারশনিকদের মধ্যে অগাষ্টিন, সেন্ট টমাস একুইনাস, সেন্ট আনসেলম এরা ছিলেন উল্লেখযোগ্য।
মধ্যযুগীয় দর্শন
খ্রীস্টপূর্ব ষষ্ঠ শতাব্দি থেকে গ্রিক গণ স্বাধিনভাবে যে দর্শন চর্চা করে এসেছিলো, রোম সাম্রাজ্যের পতনের সাথে সাথে তা নিশ্চল হয়ে যায়। ৫২৯ খ্রী: রোমান সম্রাট জাষ্টিনিয়াস সকল গ্রিক স্কুল ভেঙ্গে দেন। স্বাধিনভাবে দর্শন চর্চার পঠ রূদ্ধ করার ফলে দর্শন হয়ে পড়ে ধর্ম ভিত্তিক। এরুপ চলতে থাকে ষোল শতক পর্যন্ত। ঐতিহাসিকগন পাঁচ থেকে ষোল শতক পর্যন্ত এ যুগ কে দর্শনের মধ্যযুগ বলে অভিহিত করেন।
মধ্যযুগীয় দর্শন সাধারণত ২ভাগে বিভক্ত: ১ প্রাচিন যাজকদের যুগ। ২ স্কলাষ্টিক যুগ।
প্রাচিন যাজক যুগ
ষষ্ঠ থেকে নবম শতাব্দি পর্যন্ত এই যুগ বিস্তৃত। এ যুগের সর্বশ্রেষ্ঠ চিন্তাবিদ ও প্রকৃত দার্শনিক হলেন সেন্ট অগাস্টিন।
স্কলাস্টিক যুগ
নবম থেকে চতু্র্দশ শতাব্দি পর্যন্ত এই যুগের বিস্তৃতি ধরা হয়। এই যুগের দর্শন মুলত: ধর্মযাজক ও সন্যাসীদের দর্শন। সেন্ট আনসেলম ও সেন্ট টমাস একুইনাস এই যুগের শ্রেষ্ঠতম দার্শনিক।
গণ্ডার
গণ্ডার ( বা "Rhino") এক প্রকার স্তন্যপায়ী প্রাণী। এটি রাইনোসেরোটিডি পরিবারের অন্তর্গত। গণ্ডারের দুইটি প্রজাতির মধ্যে একটি আফ্রিকা মহাদেশে বাস করে। পাঁচ প্রজাতির মধ্যে চারটিই ইতোমধ্যে বিলুপ্তির সম্মুখীন।
গণ্ডারের ৫টি প্রজাতি হচ্ছেঃ
খনন
খনন () বলতে সাধারণভাবে ভূ-ত্বক থেকে ব্যবহারিক গুণাগুণসম্পন্ন খনিজ পদার্থ আহরণের প্রক্রিয়াকে বোঝায়। ভূ-গর্ভস্থ খনিতে ও ভূ-পৃষ্ঠে উন্মুক্ত খনি, দুই স্থানেই খনন প্রক্রিয়া ঘটতে পারে। আধুনিক প্রযুক্তির মাধ্যমে সমুদ্র তলদেশ থেকেও আজকাল ধাতব আকরিক উত্তোলন সম্ভব হচ্ছে। তবে গ্যাস, পেট্রোলিয়াম ও সালফার মূলত ভূ-পৃষ্ঠে ফুটো করে উত্তোলন করা হয় বলে এগুলি নিষ্কাশনের প্রক্রিয়াকে খননের আওতায় ধরা হয় না।
খনিজ পদার্থ বলতে প্রকৃতিতে প্রাপ্ত এমন কোন পদার্থকে বোঝায় যার রাসায়নিক গঠন ও ভৌত বৈশিষ্ট্য নির্দিষ্ট। আকরিক বলতে কোন খনিজ পদার্থ বা একাধিক খনিজ পদার্থের সমন্বয়কে বোঝায় যা থেকে কোন ব্যবহারযোগ্য পদার্থ, যেমন কোন ধাতু নিষ্কাশন করা যায় এবং বাজারে এমন দামে বিক্রি করা যায় যা পদার্থটি খনন ও প্রক্রিয়াকরণের ব্যয় নির্বাহ করেও লাভের সন্ধান দেয়। প্রকৃতিতে প্রাপ্ত বস্তুগুলিকে ধাতব (যেমন - সোনা, লোহা, তামা, ইত্যাদি) এবং অধাতব (যেমন - কয়লা, বক্সাইট, বোরাক্স, কোয়ার্টজ, ইত্যাদি) এই দুই ভাগে ভাগ করা হয়।
ব্রজমোহন কলেজ
ব্রজমোহন কলেজ বা বি.এম কলেজ বাংলাদেশের অন্যতম শীর্ষস্থানীয় ও প্রাচীন ঐতিহ্যবাহী শিক্ষা প্রতিষ্ঠান। এটি বাংলাদেশের দক্ষিণাংশে বরিশাল শহরে অবস্থিত। ১৮৮৯ সালে প্রখ্যাত সমাজসেবক, রাজনীতিবিদ ও শিক্ষানুরাগী অশ্বিনীকুমার দত্ত কলেজটি প্রতিষ্ঠা করেন। তখন কলেজটি কলকাতা বিশ্ববিদ্যালয় এর অধিভুক্ত ছিল। সেসময়ে এ কলেজের মান এতই উন্নত ছিল যে অনেকে একে দক্ষিণ বাংলার অক্সফোর্ড বলে আখ্যায়িত করেন। ১৯৬৫ সালে কলেজটির জাতীয়করণ করা হয় ও বর্তমানে কলেজটি বাংলাদেশ জাতীয় বিশ্ববিদ্যালয় এর অধিভুক্ত। কলেজটিতে স্নাতক (সম্মান) শ্রেণীতে ২২টি বিষয়ে ও স্নাতকোত্তর শ্রেণীতে ১৯টি বিষয়ে পাঠদান করে থাকে।
মালাইকা অরোরা
মালাইকা অরোরা (জন্ম ২৩ আগস্ট, ১৯৭৩) একজন ভারতীয় মডেল ও অভিনেত্রী।
ভারতে এমটিভি চালু হবার পর তিনি ছিলেন চ্যানেলটির সবচেয়ে জনপ্রিয় "ভিডিও জকি" বা "ভিজে"। তিনি দ্রুত ভারতে একজন আকর্ষনীয় মডেল ও উপস্থাপিকায় পরিনত হন। মালাইকার মা একজন মালায়লী এবং বাবা একজন পাঞ্জাবী। তার পিতা অনিল অরোরা নৌবাহিনীতে কাজ করতেন। তার মায়ের নাম জয়েস পলিকার্প।
মুম্বাইয়ের স্বামী বিবেকানন্দ স্কুল থেকে মালাইকা তার দশম গ্রেড সম্পন্ন করেন। তার খালা গ্রেস পলিকার্প ছিলেন সে বিদ্যালয়ের অধ্যক্ষ। তিনি হলি ক্রস কনভেন্ট উচ্চ বিদ্যালয়ের একজন প্রাক্তন ছাত্রীও ছিলেন যেখানে তিনি নবম গ্রেড পর্যন্ত পড়াশোনা করেছেন। মডেলিংকে পেশা হিসেবে নেবার আগে তিনি বরলা সোসাইটির কাছে বাসান্ত টকিসে থাকতেন।
বিভিন্ন পুরস্কার বিতরনী অনুষ্ঠানে তার সপ্রতিভ উপস্থাপনায় মুগ্ধ হয়ে এমটিভি ইন্ডিয়া তাকে তাদের চ্যানেলে নিয়োগ দেয়। এখান থেকে তিনি তার মডেলিং জীবন প্রসারিত করেন। মালাইকা এসময় প্রভূত বিজ্ঞাপনে অংশ নিয়েছিলেন। এছাড়া হিন্দি চলচ্চিত্রে গানের চিত্রায়নে অংশ নিয়ে তিনি জনপ্রিয়তা পেয়েছেন। এর মধ্যে উল্লেখযোগ্য কিছু গান হচ্ছে "ছাইয়া ছাইয়া" ("দিল সে" ছবিতে শাহরুখ খানের বিপরীতে) এবং "কাল ধামাল" ("কাল" ছবিতে)। এর পর তিনি টেলিভশন ও মডেলিং ক্যারিয়ারে জোর দেন।
নাচ বালিয়ে নামে একটি নাচের অনুষ্ঠানে তিনি বিচারকের দায়িত্ব পালন করেন। এ অনুষ্ঠানের পরের পর্বেও তিনি বিচার কার্য করছেন।
ব্যক্তিগত জীবনে তিনি বলিউড অভিনেতা আরবাজ খানের স্ত্রী ছিলেন, যার সাথে একটি কফির বিজ্ঞাপনে তার প্রথম দেখা হয়েছিল। তাদের আরহান নামে একটি পুত্র-সন্তান রয়েছে। তার বোন অমৃতা অরোরা একজন বলিউড অভিনেত্রী। তার প্রাক্তন স্বামী আরবাজ খানের ভাই সালমান খান খ্যাতিমান বলিউড নায়ক, আরেক ভাই সোহেল খানও বলিউডে অভিনয় করেছেন।
অ্যালান স্মিথ
অ্যালান স্মিথ (জন্ম ২৮ অক্টোবর ১৯৮০) একজন ইংরেজ পেশাদার ফুটবল খেলোয়াড়। তিনি ক্লাব পর্যায়ে নিউকাসল ইউনাইটেড ও জাতীয় পর্যায়ে ইংল্যান্ড দলে খেলেন। তার ক্যারিয়ারের অধিকাংশ সময় তিনি স্ট্রাইকার হিসেবে খেলেছেন। তার সাবেক দল লিডস ইউনাইটেড ও ম্যানচেস্টার ইউনাইটেড।
আমেরিকান ইন্টারন্যাশনাল গ্রুপ
আমেরিকান ইন্টারন্যাশনাল গ্রুপ (এআইজি) একটি বৃহৎ মার্কিন বীমা প্রতিষ্ঠান। এর সদর দপ্তর নিউ ইয়র্কে অবস্থিত। এর ইউরোপীয় সদর দপ্তর ইংল্যান্ডের লন্ডনে অবস্থিত। ফর্বেস ম্যাগাজিন অনুসারে এআইজি বিশ্বের চতুর্থ বৃহত্তম প্রতিষ্ঠান। এ কোম্পানিটি ম্যানচেস্টার ইউনাইটেড দলের স্পন্সর।
বগুড়া জিলা স্কুল
বগুড়া জিলা স্কুল বৃটিশ শাসনাধীন তদানিন্তন বগুড়া জেলায় ১৮৫৩ সালে প্রতিষ্ঠিত হয়। স্কুলটি বগুড়া জেলার সবচেয়ে পুরাতন বিদ্যাপীঠ এবং দেশের মধ্যে একটি অত্যন্ত সুনামধন্য শিক্ষা প্রতিষ্ঠান । এখানে তৃতীয় শ্রেণী থেকে দশম শ্রেণী পর্যন্ত পড়ার ব্যাবস্থা রয়েছে । স্কুলটি ২০০৫ সালে প্রতিষ্ঠার ১৫০ বছর উদযাপন করে ।
বগুড়া জিলা স্কুল ১৮৫৩ সালে প্রতিষ্ঠিত হয়। বাবু ভাগাবতি চরন ঘোষ ছিলেন স্কুলের প্রথম প্রধান শিক্ষক । প্রতিষ্ঠার পর প্রথমে ইংরেজি মাধ্যমে ব্যক্তিমালিকানাধিন ভাবে শিক্ষাদান শুরু হলেও অল্পসময়ের ব্যাবধানে তৎকালীন ম্যাজিস্ট্রেট ও কালেক্টর জনাব রাসেল এবং সহকারী কালেক্টর বাবু এস, মুখার্জির ঐকান্তিক প্রচেষ্টায় স্কুলটি সরকারি ব্যাবস্থাপনাধীন হয় । বাবু ভাগাবতি চরনের সময়কালে স্কুলে মাত্র চার জন শিক্ষক ছিলেন । বাবু ভাগাবতির পড়ে এ,সি মুখার্জি ১৮৫৯ সালে প্রধান শিক্ষক হন । তার সময়কালে দুই জন শিক্ষার্থী দ্বিতীয় বিভাগ এবং ১৮৬২ সালে একজন শিক্ষার্থী বৃত্তি সহ প্রথম বিভাগে পাশ করেন । ১৮৭৩ সালে স্কুলটিতে ছয় জন শিক্ষক, একজন পণ্ডিত এবং একজন মৌলোভী ছিলেন । ১৮৬১ সালে স্কুলে সর্বমোট ৮৫ জন শিক্ষার্থী ছিল এর পর ১৯০৮ সালে শিক্ষার্থীর সংখ্যা দাঁড়ায় ৩৬৩ জনে যার মধ্যে ২১৮ জন হিন্দু এবং ১৪৫ জন মুসলিম ।বগুড়া জিলা স্কুল বিখ্যাত হলেও এর কিছু ছাত্রদের কার্যকলাপ নিন্দনীয়।স্কুলটিতে বর্তমানে ৫৫ জন শিক্ষক এবং প্রায় ২০০০ জন শিক্ষার্থী রয়েছে । বিজ্ঞান চর্চার জন্য রয়েছে বিজ্ঞান ক্লাবসহ সুবিশাল পদার্থ, রসায়ন ও জীববিজ্ঞানাগার।
বগুড়া জিলা স্কুলে বাংলাদেশের অনেক কৃতী ব্যক্তি পড়াশোনা করেছেন। এঁদের মধ্যে রয়েছেন:
স্কুলটির ভর্তি প্রক্রিয়া খুবই প্রতিযোগিতা মূলক । প্রতি বছর তৃতীয় শ্রেণিতে ২৪০ টি আসনের বিপরীতে প্রায় ৮,০০০-১০,০০০ছাত্র ভর্তি পরীক্ষায় অংশগ্রহণ করে থাকে ।
রোমেনা আফাজ
রোমেনা আফাজ (২৭ ডিসেম্বর ১৯২৬ - ১২ জুন ২০০৩) হলেন বাংলাদেশের একজন প্রথ্যাত ঔপন্যাসিক। তিনি দস্যু বনহুর সিরিজের জন্য বাঙালি পাঠক সামজে সমধিক পরিচিত।
রোমেনা আফাজ ১৯২৬ সালের ২৭ ডিসেম্বর বগুড়া জেলার শেরপুর শহরে জন্মগ্রহণ করেন। লেখিকার বাড়ি ছিল বগুড়া জেলার জলেশ্বরীতলায়, যা বর্তমানে স্মৃতি জাদুঘর। তাঁর পিতার নাম কাজেম উদ্‌দীন আহম্মদ এবং মায়ের নাম বেগম আছিয়া খাতুন। বগুড়া জেলার সদর থানার ফুলকোট গ্রামের ডাক্তার মোঃ আফাজ উল্লাহ সরকারের সঙ্গে তাঁর বিয়ে হয়।
রোমেনা আফাজ লেখালেখি শুরু করেন নয়বছর বয়স থেকে। তার প্রথম লেখা "বাংলার চাষী" নামক একটি ছড়া প্রকাশিত হয় কলকাতার "মোহাম্মদী" পত্রিকায়। এরপর অসংখ্য ছোটগল্প, কবিতা, কিশোর উপন্যাস, সামাজিক উপন্যাস, গোয়েন্দা সিরিজ ও রহস্য সিরিজ রচনা করেছেন। তাঁর লেখা রহস্য সিরিজ "দস্যু বনহুর" ব্যাপক জনপ্রিয়তা লাভ করে। তাঁর সৃষ্ট এই "দস্যু বনহুর" চরিত্রের জন্যেই মূলত তিনি বিখ্যাত। রোমেনা আফাজের লিখিত বইয়ের সংখ্যা ২৫০টি। তাঁর লেখা উপন্যাস অবলম্বনে নির্মিত হয়েছে ৬টি চলচ্চিত্র; জনপ্রিয় এই চলচ্চিত্রগুলো হলো - কাগজের নৌকা, মোমের আলো, মায়ার সংসার, মধুমিতা, মাটির মানুষ ও দস্যু বনহুর৷
রোমেনা আফাজ শুধু একজন প্রতিভাময়ী লেখকই ছিলেন না, ছিলেন একজন সক্রিয় সমাজ সেবিকাও। ৩৭টি সমাজসেবামূলক প্রতিষ্ঠানের সঙ্গে জড়িত ছিলেন তিনি৷ তারমধ্যে জাতীয় মহিলা সংস্থা, বগুড়ার সাবেক চেয়ারম্যান; ঠেংগামারা মহিলা সবুজ সংঘ, বগুড়ার আজীবন উপদেষ্টা ও প্রতিষ্ঠাতা পৃষ্ঠপোষক; বাংলাদেশ মহিলা জাতীয় ক্রীড়া সংস্থা, বগুড়ার সাবেক ভাইস চেয়ারম্যান; উদীচী সাংস্কৃতিক গোষ্ঠী, বগুড়ার সাবেক ভাইস চেয়ারম্যান; বাংলাদেশ রেডক্রস সমিতি, বগুড়ার সাবেক সদস্য; শিশু একাডেমী, বগুড়ার সাবেক উপদেষ্টা; বাংলাদেশ রাইটার্স ফোরাম, বগুড়ার সাবেক উপদেষ্টা ইত্যাদি উল্লেখযোগ্য৷
সাহিত্য ও শিল্পকলায় অসাধারণ অবদানের জন্য ২০১০ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। রোমেনা আফাজের অবদানকে ধরে রাখার জন্য প্রতিষ্ঠিত হয়েছে "রোমেনা আফাজ স্মৃতি পরিষদ"৷ সাহিত্যে প্রশংসনীয় বিশেষ অবদানের জন্যে বিভিন্ন সংগঠন থেকে পেয়েছেন বহু পুরস্কার৷ তারমধ্যে নারী বিকাশ সংস্থা, বগুড়া থেকে বেগম রোকেয়া স্বর্ণপদক -২০০০; বাংলাদেশ রাইটার্স ফোরাম, বগুড়া থেকে ২১শে পদক (সাহিত্য),২০০৩; গণউন্নয়ন গ্রন্থাগার (সি,ডি,এল) নারী ফোরাম থেকে নারী মুক্তি আন্দোলনের অগ্রদূত সম্মাননা পদক, ২০০৬ (মরণোত্তর) ইত্যাদি অন্যতম৷ বিভিন্ন সামাজিক-সাংস্কৃতিক সংগঠন থেকে সাহিত্যে তাঁর অবদানের স্বীকৃতি-স্বরূপ বিভিন্ন সময়ে সম্বর্ধনা দেওয়া হয়; তারমধ্যে ঢাকার নারীগ্রন্থ প্রবর্তনা গুণীজন-১৯৯৯ সংবর্ধনা উল্লেখযোগ্য৷
অসামান্য প্রতিভার অধিকারী এই সাহিত্যিক ২০০৩ সালের ১২ জুন মৃত্যুবরণ করেন৷
পার্সিফোন
পার্সিফোন (, ; ), also called Kore or Cora (; "the maiden"), ছিলেন প্রাচীন গ্রিক দেবতা জিউস ও কৃষির দেবী দেমেতেরের কন্যা এবং পাতালের রাণী।
ধানমন্ডি গভ: বয়েজ হাই স্কুল
ধানমন্ডি গভঃ বয়েজ হাই স্কুল ঢাকা শহরের অন্যতম একটি বিদ্যালয়। জাতীয় সংসদ ভবনের দক্ষিণ পাশে মানিক মিয়া এভিনিউ এবং মিরপুর সড়কের কোনায় এটি অবস্থিত। স্কুলটি ১৯৬৫ সালে স্থাপিত হয়।
এই বিদ্যালয়টি স্থাপিত হয় ১৯৬৫ সালে পূর্ব পাকিস্তানে (বর্তমানে বাংলাদেশে)।
বিদ্যালয়টিতে শিক্ষা ব্যবস্থা ১ম থেকে ১০ম শ্রেনী পর্যন্ত। বিদ্যালয়টিতে ২টি শিফট চালু আছেঃ প্রভাতী এবং দিবা। প্রভাতী শিফটে ১ম থেকে ৫ম শ্রেনী পর্যন্ত ১টি শাখা এবং ৬ষ্ঠ থেকে ১০ম শ্রেনী পর্যন্ত আরেকটি শাখা চালু আছে। দিবা শিফট এ ৩টি শাখা চালু আছে যেটি ৬ষ্ঠ থেকে ১০ম শ্রেনী পর্যন্ত। দিবা শাখায় ১ম থেকে ৫ম শ্রেনী পর্যন্ত পড়ার সুযোগ নেই। প্রতি শাখায় ৬০ জন শিক্ষার্থী রয়েছে। প্রতি বছর ৩০০ জন শিক্ষার্থী এস এস সি, জে এস সি এবং পি ই সি পরিক্ষায় অংশ নেয়।
আর্চিবল্ড লিচ
আর্চিবল্ড লিচ (এপ্রিল ২৭, ১৮৬৫ – ১৯৩৯) ছিলেন একজন স্কটিশ স্থপতি যিনি যুক্তরাজ্যের বিভিন্ন ফুটবল স্টেডিয়ামের নকশা প্রণয়নের জন্য বিখ্যাত।
তার জন্ম গ্লসগোতে। তিনি কারাখানার নকশা প্রণয়নের মাধ্যমে তার ক্যারিয়ার শুরু করেন। ১৮৯৯ সালে তাকে রেঞ্জার্স ফুটবল ক্লাবের নতুন মাঠ আইব্রক্স স্টেডিয়ামের নকশার দায়িত্ব দেয়া হয়। লিচের স্টেডিয়ামগুলোকে প্রথমদিকে খুব সুন্দর বলে বিবেচিত হত না, এবং কারখানা তৈরির সময়কার চিন্তাভাবনা তাকে বেশ প্রভাবিত করেছিল। সাধারণত তিনি দুই টায়ারের স্টিলের স্ট্যান্ড নির্মাণ করতেন। মাঠের ওপরে থাকত স্টিলের ছাদ।
১৯০২ সালে আইব্রক্স স্টেডিয়ামের একটি অংশ বিধ্স্ত হয়ে ২৫ জন মারা যায়। তা সত্ত্বেও লিচের খুব চাহিদা ছিল। পরবর্তী চার দশকজুড়ে তিনিই ছিলেন ইংল্যান্ডের সবচেয়ে দামী ফুটবল স্টেডিয়াম স্থাপত্যবিদ। তিনি ২০টি প্রধান স্টেডিয়ামের নির্মাণের সঙ্গে জড়িত ছিলেন।
এর মধ্যে উল্লেখযোগ্য হচ্ছেঃটেইলরের রিপোর্ট প্রকাশিত হবার পর তার প্রণয়নকৃত অনেক স্টেডিয়াম ভেঙ্গে ফেলা হয়েছে। এর মধ্যে উল্লেখযোগ্য হচ্ছে ভিলা পার্কের ট্রিনিটি রোড স্ট্যান্ড, যা ২০০০ সালে ভেঙ্গে ফেলা হয় এবং এটি তার অন্যতম ভাল কাজ হিসেবে বিবেচিত হত।
ধর্মনিরপেক্ষতাবাদ
ধর্মনিরপেক্ষতাবাদ () বলতে কিছু নির্দিষ্ট প্রথা বা প্রতিষ্ঠানকে ধর্ম বা ধর্মীয় রীতিনীতির বাইরে থেকে পরিচালনা করাকে বোঝানো হয়। এক অর্থে ধর্মনিরপেক্ষতা ধর্মীয় স্বাধীনতাকে প্রকাশ করে। এই মতবাদ অনুযায়ী, সরকার কোনরূপ ধর্মীয় হস্তক্ষেপ করবে না, কোন ধর্মীয় বিশ্বাসে বিশ্বাসী হবে না এবং কোন ধর্মকে কোন প্রকার অতিরিক্ত সুবিধা প্রদান করবে না।
ধর্মনরপেক্ষতাবাদ সেই বিশ্বাসকে ধারণ করে যাতে বলা হয় মানুষের কর্মকাণ্ড এবং সিদ্ধান্তগুলো, বিশেষত রাজনীতিক সিদ্ধান্তগুলো, তথ্য এবং প্রমাণের উপর নির্ভর করবে, কোনো ধর্মীয় বিশ্বাসের উপর নয়। অর্থাৎ বলা যায়, “ধর্ম যার যার রাষ্ট্র সবার”।
রাজনৈতিক ব্যবহারের দিক থেকে বলা হয়, ধর্মনিরপেক্ষতাবাদ হলো ধর্ম এবং রাষ্ট্রকে পৃথক করার আন্দোলন, যাতে ধর্মভিত্তিক আইনের বদলে সাধারণ আইনজারি এবং সকল প্রকার ধর্মীয় ভেদাভেদ মুক্ত সমাজ গড়ার আহ্বান জানানো হয়। প্রকৃতপক্ষে সেকুলারিজম অর্থে উপমহাদেশে ধর্মনিরপেক্ষতা ব্যবহার করা হয় না। উপমহাদেশে ধর্মনিরপেক্ষতার প্রচলিত ধারণা হল, নাগরিকদের ধর্ম থাকবে তবে রাষ্ট্রের কোনো ধর্ম থাকবে না।
“ নিরপেক্ষ" শব্দের অর্থ কোনও পক্ষে নয় ৷ “ধর্ম-নিরপেক্ষ" শব্দের অর্থ, কোন ধর্মের পক্ষে নয় ৷ অর্থাৎ সমস্তর ধর্মের সাথে সম্পর্কহীন ৷ “Secularism" শব্দের আভিধানিক অর্থ - একটি মতবাদ, যা মনে করে রাষ্ট্রনীতি, শিক্ষা প্রভৃতি ধর্মীয় শাসন থেকে মুক্ত থাকা উচিত ৷
“ধর্মনিরপেক্ষতা বা সেকুলারিজম” শব্দটি ১৮৫১ সালে ব্রিটিশ লেখক জর্জ জ্যাকব প্রথম ব্যবহার করেন। জর্জ জ্যাকব ধর্মের কোনো রকম সমালোচনা ছাড়া, সমাজে শৃঙ্খলা আনয়নের জন্য তার এই ধর্মনিরপেক্ষতার ধারণা প্রকাশ করেন। তিনি এই মতবাদকে আরো বিস্তৃত করেন এবং বলেন যে “ধর্মনিরপেক্ষতা খ্রীষ্টধর্মের বিরুদ্ধের কেনো মতবাদ নয়। এটি একটি স্বাধীন সত্ত্বা। ধর্মের অস্তিত্ব নিয়ে এটি কোনো প্রশ্ন তোলে না, কিন্তু অন্যদের ধর্মনিরপেক্ষ হতে উৎসাহিত করে।”
বেরি কসমিন যিনি ধর্মনিরপেক্ষতা নিয়ে আরো গবেষণা করেন তিনি এটিকে দুইটি অংশে বিভক্ত করেন। ১। কঠোর ধর্মনিরপেক্ষতা ২। নমনীয় ধর্মনিরপেক্ষতা।
জর্জ জ্যাকব ১৮৯৬ সালে তাঁর ধর্মনিরপেক্ষতা সম্পর্কিত এক প্রকাশনার ধর্মনিরপেক্ষতাকে নিম্ন লিখিত ভাবে সংজ্ঞায়িত করেছেন:
ধর্মনিরপেক্ষতার জীবন, বিশুদ্ধরূপে মানুষের বিবেচনার উপর প্রতিষ্ঠিত, যারা ধর্মের অনির্দিষ্ট বা অপর্যাপ্ত, অবিশ্বস্থ বা অবিশ্বাস্য ধর্মতত্ত্বকে বিশ্লেষণ করেতে ইচ্ছুক তাদের জন্যই এই মতবাদের উৎপত্তি। এর তিনটি মূল ভিত্তি বিদ্যমান, যথাঃ- (১) উন্নয়ন: জীবনকে নৈতিক গুণাবলীর ভিত্তিতে গড়ে তুলতে। (২) বিজ্ঞান মানুষের উপলব্ধ রিযিক. (৩) যে কাজ ভালো তাকে ভালো ভাবে মূল্যায়ন করতে হবে এবং পাথির্ব জীবনের সার্বিক কণ্যানকেই বেশি প্রাধান্য দিতে হবে।
তুরস্কে, সবচেয়ে বিখ্যাত ক্রিয়াশীল ধর্মনিরপেক্ষ প্রতিষ্ঠান হচ্ছে “আতাতুর্ক চিন্তা এসোসিয়েশন” (ADD), যেটি প্রজাতান্ত্রিক প্রতিবাদের জন্য অবদান রাখে এবং তুরস্কের চারটি বৃহৎ শহরে ২০০৭ সালে সমাবেশ করে। সেই সমাবেশে প্রায় বিশ লক্ষ্য মানুষ, যাদের অধিকাংশ নারী, মোস্তফা কামাল আতাতুর্কের ধর্মনিরপেক্ষতা নীতিসমূহকে রক্ষা করার আবেদন জানায়।
১৮৫১ সালে প্রতিষ্ঠিত ­‘লেইসেস্টার ধর্মনিরপেক্ষ সমাজ’ সবচেয়ে পুরনো ধর্মনিরপেক্ষ সমাজ।
গোয়ালদী হুসেন শাহর মসজিদ
গোয়ালদীর গায়েবী মসজিদ বাংলাদেশের সোনারগাঁও এ অবস্থিত একটি প্রাচীন মসজিদ। সুলতান আলাউদ্দীন হোসেন শাহের আমলে মোল্লা হিজাবর খান ১৫১৯ খ্রিস্টাব্দে এটি নির্মাণ করেন।
গোয়ালদীর গায়েবী মসজিদটি বাংলাদেশের রাজধানী ঢাকা শহরের নিকটবর্তী নারায়নগঞ্জ জেলার সোনারগাঁও-এ অবস্থিত।
মসজিদটি এক গম্বুজ বিশিষ্ট। পশ্চিম দেয়ালে তিনটি মেহরাব রয়েছে। ১৯৭৫ সালে বাংলাদেশ সরকারের প্রত্নতত্ত্ব অধিদপ্তর এর রক্ষণাবেক্ষণের দায়িত্ব গ্রহণ করে।
টপোগণিত
টপোগণিত () গণিতের একটি শাখা যেখানে জ্যামিতিক বস্তুসমূহের কিছু নির্দিষ্ট ধর্ম আলোচনা করা হয়। টপোগণিতকে সাধারণত জ্যামিতির অধীন একটি শাখা হিসেবে গণ্য করা হয়। একে রাবার-ব্যান্ড জ্যামিতি জাতীয় নামেও মাঝে মাঝে ডাকা হয়। এটিতে এমন সব জ্যামিতিক বস্তু নিয়ে আলোচনা করা হয়, যেগুলি স্থানের বাঁকানো, মোচড়ানোর, বা রূপ পরিবর্তন নির্বিশেষে অপরিবর্তিত থাকে। টপোগণিতে স্থানের বিচ্ছিন্নকরণ এবং দুটি স্বতন্ত্র বিন্দুর উপরিপাতন অনুমোদিত নয়। সাধারণ জ্যামিতিতে পরম অবস্থান, দূরত্ব ও সমান্তরাল রেখা নিয়ে আলোচনা করা হয়; আর টপোগণিতে আপাত অবস্থান ও সাধারণ আকৃতি নিয়ে আলোচনা করা হয়।
বর্তমানের গণিতের যে শাখাটি টপোগণিত নামে পরিচিত, সেটির শুরু হয় জ্যামিতির কিছু প্রশ্নের উত্তর খুঁজতে গিয়ে। "ক্যোনিগ্‌সবের্গের সাতটি সেতুর" উপর লেওনার্ড অয়লারের ১৭৩৬ সালে লেখা গবেষণাপত্র টপোগণিতের প্রথমদিকের একটি অবদান হিসেবে পরিগণিত।
"Topologie" পরিভাষাটি জার্মান ভাষায় প্রথম অন্তর্ভুক্ত হয় ১৮৪৭ সালে, যখন ইয়োহান বেনেডিক্ট লিস্টিং তাঁর "ফোরষ্টুডিয়েন ৎসুর টোপোলোগিয়ে" ("Vorstudien zur Topologie", Vandenhoeck und Ruprecht, Göttingen, pp. 67, 1848) নামের গবেষণাপত্রে শব্দটি ব্যবহার করেন। তবে তার আগেই প্রায় দশ বছর যাবৎ লিস্টিং শব্দটি ব্যক্তিগত যোগাযোগে ব্যবহার করতেন। এর প্রায় চার দশক পরে ১৮৮৩ সালে টপোগণিতের ইংরেজি প্রতিশব্দ "Topology" প্রথম ব্যবহার করা হয় "নেচার" গবেষণা পত্রিকায়, পরিমাপভিত্তিক সাধারণ জ্যামিতি থেকে বৈশিষ্ট্যভিত্তিক জ্যামিতিকে আলাদা করে দেখানোর উদ্দেশ্যে ("qualitative geometry from the ordinary geometry in which quantitative relations chiefly are treated")। "টপোগণিতবিদ"-এর ইংরেজি প্রতিশব্দ "topologist" "টপোগণিতের বিশেষজ্ঞ" অর্থে প্রথম ব্যবহার করা হয় ১৯০৫ সালে, "স্পেকটেটর" ম্যাগাজিন পত্রিকায়।
আধুনিক টপোগণিত গেয়র্গ কান্টর উদ্ভাবিত সেট তত্ত্বের ওপর নির্ভর করে।
অঁরি পোয়াঁকারে ১৮৯৫ সালে "আনালিসিস সিতুস" নামের গ্রন্থে হোমোটপি ও হোমোলজি ধারণাগুলি উপস্থাপন করেন। এগুলি বর্তমানে বীজগাণিতিক টপোগণিতের অংশ হিসেবে গণ্য করা হয়।
ফরাসি গণিতবিদ মোরিস ফ্রেশে ১৯০৬ সালে মেট্রিক জগতের ধারণা উপস্থাপন করেন, যাকে বর্তমানে একটি বিশেষ ধরনের টপোজগৎ বলে গণ্য করা হয়। ১৯১৪ সালে ফেলিক্স হাউসডর্ফ "টপোজগৎ" ("topological space") ধারণাটি উদ্ভাবন করেন এবং বর্তমানে যা হাউসডর্ফ জগৎ নামে পরিচিত, তার সংজ্ঞা দেন। টপোজগতের বর্তমান প্রচলিত সংজ্ঞা হাউসডর্ফ জগৎ গুলির একটি সাধারণীকৃত রূপ; ১৯২২ সালে কাজিমিয়ের্জ কুরাটভ্‌স্কি এই সংজ্ঞা দেন।
সমতল জ্যামিতি
সমতল জ্যামিতি () জ্যামিতির একটি প্রাথমিক শাখা যেখানে সমতল পৃষ্ঠ ও সমতল-পৃষ্ঠবিশিষ্ট জ্যামিতিক বস্তু, যেমন ত্রিভুজ, বৃত্ত ইত্যাদি নিয়ে গবেষণা করা হয়। শাখাটি বিখ্যাত গ্রিক গণিতবিদ ইউক্লিডের নামানুসরণে ইউক্লিডীয় জ্যামিতি (Euclidean geometry) নামেও পরিচিত। ইউক্লিড প্রথম খ্রিস্টপূর্ব ৪র্থ শতকে এই শাখাটি অধ্যয়ন করেন। তাঁর লেখা "ইলিমেন্টস" ১৯শ শতকে অ-ইউক্লিডীয় জ্যামিতির আবির্ভাবের পূর্ব পর্যন্ত জ্যামিতির প্রধানতম পাঠ্যপুস্তক হিসেবে গণ্য করা হত এবং এখনো বইটি জ্যামিতির প্রথম পাঠ্য হিসাবে বিবেচিত।
জেমস জয়েস
জেমস অগাস্টিন অ্যালওসিয়াস জয়েস (ইংরেজি: James Augustine Aloysius Joyce) (২ ফেব্রুয়ারি, ১৮৮২ - ১৩ জানুয়ারি, ১৯৪১) ছিলেন একজন আইরিশ লেখক এবং কবি। তিনি বিংশ শতাব্দীর একজন অন্যতম প্রভাবশালী লেখক হিশেবে বিবেচিত। এবং বিশ শতকের প্রথমদিকের আভা-গার্ড এবং আধুনিকতা আন্দোলনের সঙ্গে ছিলেন। জেমস জয়েস মূলতঃ তাঁর ইউলিসিস (১৯২২) রচনার জন্য বিখ্যাত। এই লেখাটি লিখেছিলেন হোমারের "ওডিসির" সমান্তরালে থেকে। তার অন্যান্য প্রধান কাজের মধ্যে রয়েছে গল্প সংকলন "" (১৯১৪) এবং এবং উপন্যাস "" (১৯১৬) এবং "" (১৯৩৯)।
আধুনিক ধারার এ লেখক ১৯৪১ সালে জুরিখে মৃত্যুবরণ করেন।
বলাইচাঁদ মুখোপাধ্যায়
বলাইচাঁদ মুখোপাধ্যায় (জন্ম: ১৯ জুলাই, ১৮৯৯ - মৃত্যু: ৯ ফেব্রুয়ারি, ১৯৭৯) একজন বাঙালি কথাসাহিত্যিক, নাট্যকার ও কবি। তিনি "বনফুল" ছদ্মনামেই অধিক পরিচিত। অবিভক্ত ভারতবর্ষের বিহার রাজ্যের মনিহারীতে তিনি জন্মগ্রহণ করেন।
বলাইচাঁদ মুখোপাধ্যায়ের পিতার নাম ডা. সত্যনারায়ণ মুখোপাধ্যায় ও মাতা মৃণালিনী দেবী। তাদের আদি নিবাস হুগলী জেলার শিয়াখালা। কিন্তু তিনি বিহারের পূর্ণিয়া জেলার মণিহারী গ্রামে জন্মগ্রহণ করেন। তার অনুজ অরবিন্দ মুখোপাধ্যায় খ্যাতনামা চিত্রপরিচালক।
প্রথমে মণিহারী স্কুলে এবং পরে সাহেবগঞ্জ জেলার সাহেবগঞ্জ উচ্চ ইংরেজী বিদ্যালয়ে তিনি লেখাপড়া করেন। শেষোক্ত স্কুল থেকে ১৯১৮ খ্রিস্টাব্দে প্রবেশিকা (এন্ট্রান্স) পরীক্ষায় উত্তীর্ণ হন। ১৯২০ খ্রিস্টাব্দে তিনি আই.এস.সি, পরীক্ষায় উত্তীর্ণ হন হাজারীবাগ সেন্ট কলম্বাস কলেজ থেকে। কলকাতা মেডিকেল কলেজে চিকিৎসা শাস্ত্র অধ্যয়ন করেন তবে পাটনা মেডিক্যাল কলেজে থেকে এম.বি, ডিগ্রী লাভ করেন। প্যাথলজিস্ট হিসাবে ৪০ বৎসর কাজ করেছেন। ১৯৬৮ খ্রিস্টাব্দ থেকে স্থায়ীভাবে কলকাতায় বসবাস করতে শুরু করেন। ১৯৭৯ খ্রিস্টাব্দের ৯ ফেব্রুয়ারি তারিখে কলকাতা শহরে তাঁর মৃত্যু হয়।
বলাইচাঁদ মুখোপাধ্যায় কৈশোর থেকেই লেখালেখি শুরু করেন। শিক্ষকদের কাছ থেকে নিজের নাম লুকোতে তিনি বনফুল ছদ্মনামের আশ্রয় নেন। ১৯১৫ খ্রিস্টাব্দে সাহেবগঞ্জ স্কুলে পড়ার সময় মালঞ্চ পত্রিকায় একটি কবিতা প্রকাশের মধ্য দিয়ে তাঁর সাহিত্যিক জীবনের সূত্রপাত ঘটে। "শনিবারের চিঠি" তে ব্যঙ্গ কবিতা ও প্যারডি কবিতা লিখে সাহিত্য জগৎতে নিজের আসন স্থায়ী করেন। এছাড়াও নিয়মিত প্রবাসী, ভারতী এবং সমসাময়িক অন্যান্য পত্রিকায় ছোটগল্প প্রকাশ করেন।
লেখক হিসেবে বনফুল হাজারেরও বেশি কবিতা, ৫৮৬টি ছোট গল্প, ৬০টি উপন্যাস, ৫টি নাটক, জীবনী ছাড়াও অসংখ্য প্রবন্ধ রচনা করেছেন। তাঁর রচনাবলীসমগ্র ২২ খণ্ডে প্রকাশিত।
বনফুল ছিলেন জীবনী-নাটকের পথিকৃৎ।তাঁর সাহিত্যকর্মের জন্য তিনি 'পদ্মভূষণ' উপাধি লাভ করেন। এছাড়াও তিনি শরৎস্মৃতি পুরস্কার (১৯৫১), রবীন্দ্র পুরস্কার (১৯৬২), বিশ্বভারতী বিশ্ববিদ্যালয়ের জগত্তারিণী পদক (১৯৬৭)। যাদবপুর বিশ্ববিদ্যালয় তাঁকে ডিলিট উপাধি প্রদান করে ১৯৭৩ সালে।
কলকাতায়, ৯ ফেব্রুয়ারি ১৯৭৯ তিনি মৃত্যুবরন করেন।